<p>বাংলাদেশসহ বিশ্বব্যাপী পুলিশ-প্রশাসনের হামলায় নিহত শ্রমিকদের স্মরণে প্রদীপ প্রজ্জ্বলন ও সমাবেশ করেছে জাতীয় শ্রমিকধারা।</p>

<p>বৃহস্পতিবার (৩০ এপ্রিল) সন্ধ্যায় জাতীয় প্রেস ক্লাবের সামনে মে দিবস উপলক্ষে এই সমাবেশ অনুষ্ঠিত হয়।</p>

<p>এতে প্রধান অতিথির বক্তব্যে নতুনধারা বাংলাদেশের (এনডিবি) চেয়ারম্যান মোমিন মেহেদী বলেন, &lsquo;&lsquo;শ্রমিকরা গত ৫৫ বছর ধরে বঞ্চিত থেকে গেছে, তথাকথিত শ্রমিক দিবস পালনের নামে প্রতারণার কারণে। এই প্রতারণার কারণে শ্রমিকরা আজও তাদের ন্যয্য পাওনা আদায়ে সোচ্চার হতে পারে না।&rdquo;</p>

<p>জাতীয় শ্রমিকধারার আহ্বায়ক বাবুল মিয়ার সভাপতিত্বে এতে বক্তব্য রাখেন নতুনধারা বাংলাদেশের (এনডিবি) সিনিয়র ভাইস চেয়ারম্যান শান্তা ফারজানা, সহ-সাংগঠনিক সম্পাদক হুমায়ুন কবির জীবন, আব্দুস সাত্তার প্রমুখ।</p>

<p>এ সময় নেতৃবৃন্দ বলেন, &lsquo;&lsquo;তেলের দাম বাড়লেও সংসদে শ্রমিকদের পক্ষে কথা হয়নি, তারা তাদের গাড়ির দাবিতে কথা বলে প্রমাণ করেছে এই সংসদ আগাগোড়াই শ্রমিক শ্রেণির বিরুদ্ধে।&rdquo;</p>