<p>মধ্যপ্রাচ্যে যুদ্ধের প্রভাবে ও তেল সরবরাহে সংকটের কারণে ইউরোপে মাত্র ছয় সপ্তাহের মতো উড়োজহাজের জ্বালানি (জেট ফুয়েল) অবশিষ্ট আছে বলে জানিয়েছেন জ্বালানি সংস্থার (আইইএ) প্রধান ফাতিহ বিরোল।</p>

<p>বৃহস্পতিবার (১৬ এপ্রিল) সংবাদমাধ্যম এপি&rsquo;র সঙ্গে এক সাক্ষাৎকারে তিনি এ কথা জানান।</p>

<p>বিরোল জানান, আগামী কয়েক সপ্তাহের মধ্যে মধ্যপ্রাচ্য থেকে তেল সরবরাহ পুনরায় সচল না হলে ফ্লাইট &lsquo;দ্রুতই&rsquo; বাতিল হতে শুরু করবে।</p>

<p>তিনি আরও বলেন, উড়োজাহাজের জ্বালানির ঘাটতির কারণে আমরা শিগগিরই এ শহর থেকে বি শহরে কিছু ফ্লাইট বাতিলের খবর শুনতে পাব।</p>

<p>হরমুজ প্রণালি অচল হওয়ার ফলে এযাবৎকালের সবচেয়ে বড় জ্বালানি সংকট তৈরি হয়েছে, যা বিশ্ব পরিস্থিতিতেও প্রভাব ফেলছে বলে উল্লেখ করেন বিরোল।</p>

<p>ইরানে গত ফেব্রুয়ারির শেষদিক থেকে যুক্তরাষ্ট্র ও ইসরাইলের যুদ্ধের কারণে জ্বালানির বাজারে সংকট তৈরি হয়েছে। ইরান বিশ্বের গুরুত্বপূর্ণ জ্বালানি সরবরাহ পথ হরমুজ প্রণালি কার্যত বন্ধ করে রেখেছে।</p>

<p>ইরান ও যুক্তরাষ্ট্র গত সপ্তাহে ইসলামাবাদে বৈঠকে দুই সপ্তাহের যুদ্ধবিরতিতে রাজি হয়েছে। তবে দুইপক্ষের আলোচনা কোনও চুক্তি ছাড়াই শেষ হয়েছে।</p>

<p>আলোচনা ব্যর্থ হওয়ার পর যুক্তরাষ্ট্র হরমুজ প্রণালি অবরোধের ঘোষণা দেয়। ইরানের পর যুক্তরাষ্ট্রের এই অবরোধের কারণে প্রণালিটিতে অচলাবস্থা এখনও কাটেনি।</p>