বরিশাল জেলার উজিরপুর উপজেলার বামরাইল এলাকায় দীর্ঘদিন ধরে ভাঙাচোরা ও জরাজীর্ণ অবস্থায় পড়ে থাকা একটি কাঠের পুল দিয়ে জীবনের ঝুঁকি নিয়ে চলাচল করতে হচ্ছে হাজার হাজার মানুষকে। বিশেষ করে কোমলমতি শিক্ষার্থীরা প্রতিদিন এই ঝুঁকিপূর্ণ পুল পার হয়ে স্কুলে যাতায়াত করায় অভিভাবকদের মধ্যে চরম উদ্বেগ ও উৎকণ্ঠা বিরাজ করছে। দ্রুত সেখানে একটি স্থায়ী সেতু নির্মাণের দাবি জানিয়েছেন স্থানীয় বাসিন্দারা।