<p>জামালপুরের বকশীগঞ্জে ২০২৫-২৬ অর্থ বছরের খরিপ-১ মেসুমে উফশী ধান ফসলের আবাদ ও উৎপাদন বৃদ্ধির লক্ষ্যে কৃষি প্রণোদনা কর্মসূচির আওতায় ক্ষুদ্র ও প্রান্তিক কৃষকের মাঝে বিনামূল্যে উফশী ধানের বীজ ও সার বিতরণ করা হয়েছে।</p>

<p>উপজেলা কৃষি সম্প্রসারণ অধিদপ্তরের উদ্যোগে বৃহস্পতিবার (১৬ এপ্রিল) দুপুরে উপজেলা পরিষদ চত্বরে ১২ শ ৫০ জন কৃষকের মাঝে এসব বিতরণ করা হয়।<br />
প্রত্যেক কৃষককে ৫ কেজি উফশী ধান বীজ, ১০ কেজি ডিএপি ও ১০ কেজি করে এমওপি সার বিতরণ করা হয়।</p>

<p>বিনামূল্যে বীজ ও সার বিতরণকালে উপজেলা নির্বাহী অফিসার মুরাদ হোসেন, উপজেলা বিএনপির সভাপতি মানিক সওদাগর, জেলা কৃষি সম্প্রসারণ অধিদপ্তরের জেলা প্রশিক্ষণ কর্মকর্তা পিকন কুমার সাহা, অতিরিক্ত উপপরিচালক (শস্য) এল এম রেজোয়ান, উপজেলা বিএনপির সাধারণ সম্পাদক জাহিদুল ইসলাম প্রিন্স, উপজেলা কৃষি কর্মকর্তা আমিনুল ইসলাম , উপসহকারী কৃষি কর্মকর্তা রাকিবুল ইসলাম সহ স্থানীয় কৃষকরা উপস্থিত ছিলেন। কৃষি বিভাগ ও সরকারের এমন উদ্যোগকে স্বাগত জানিয়েছেন কৃষকরা।&nbsp;</p>