<p>যুক্তরাষ্ট্র ও তার আরব মিত্ররা রোববার উপসাগরীয় দেশগুলোতে ইরানের হামলার নিন্দা জানিয়েছে। যুক্তরাষ্ট্র-ইসরাইলের হামলার জবাবে মার্কিন সেনা মোতায়েন থাকা ওই দেশগুলোয় আঘাত হানে তেহরান। ওয়াশিংটন থেকে বার্তাসংস্থা এএফপি এ খবর জানায়।</p>

<p>যুক্তরাষ্ট্রের পররাষ্ট্র দপ্তর বাহরাইন, জর্ডান, কুয়েত, কাতার, সৌদি আরব ও সংযুক্ত আরব আমিরাতের সঙ্গে যৌথ বিবৃতিতে জানায়, &lsquo;বেসামরিক জনগণ ও যেসব দেশ সংঘাতে জড়িত নয় তাদের লক্ষ্য করে হামলা চালানো বেপরোয়া ও অস্থিতিশীল আচরণ।&rsquo;</p>

<p>দুবাই&ndash;আবুধাবি&ndash;দোহা&ndash;মানামা&ndash;জেরুজালেমে বিস্ফোরণ<br />
সংযুক্ত আরব আমিরাতের দুবাই, আবুধাবি, কাতারের দোহা এবং বাহরাইনের মানামাতে আজ সোমবার নতুন বিস্ফোরণের শব্দ শোনা গেছে। এ ছাড়া জেরুজালেম শহরেও বিস্ফোরণ হয়েছে। বিভিন্ন বার্তা সংস্থার প্রতিবেদন থেকে এমন তথ্য জানা গেছে।&nbsp;</p>

<p>বার্তা সংস্থা এএফপির প্রতিবেদনে বলা হয়েছে, কাতার ও বাহরাইনের রাজধানীতে বিকট শব্দে কয়েকটি বিস্ফোরণ হয়েছে। এ ছাড়া সংযুক্ত আরব আমিরাতের সবচেয়ে জনবহুল শহরেও বিস্ফোরণ হয়েছে।&nbsp;</p>

<p>তথ্যসূত্র: দ্য গার্ডিয়ান<br />
&nbsp;</p>