<p>ভারতের দক্ষিণী সিনেমার জনপ্রিয় অভিনেতা ধানুশ ও অভিনেত্রী ম্রুণাল ঠাকুর আগামী ১৪ ফেব্রুয়ারি, বিশ্ব ভালোবাসা দিবসে বিয়ে করতে যাচ্ছেন বলে গুঞ্জন উড়ছে। খবর দ্য ফ্রি প্রেস জার্নালের। &nbsp;</p>

<p>প্রতিবেদন থেকে জানা যায়, ধানুশ-ম্রুণাল ঠাকুরের বিয়ের গুঞ্জন বাতাসে ভেসে বেড়াচ্ছে কয়েক দিন ধরে। ঘরোয়া আয়োজনে বিয়ের আনুষ্ঠানিকতা সম্পন্ন করবেন তারা। সেখানে দুই পরিবারের সদস্য ও ঘনিষ্ঠ কয়েকজন বন্ধু-বান্ধব উপস্থিত থাকবেন বলে জানা গেলেও তারকা জুটির আনুষ্ঠানিক কোনো বক্তব্য পাওয়া যায়নি।</p>

<p>বলিউড অভিনেত্রী ম্রুণাল ঠাকুরের সঙ্গে প্রেম করছেন দক্ষিণী সিনেমার জনপ্রিয় অভিনেতা ধানুশ এমন গুঞ্জন উড়ছে কয়েকদিন ধরেই। একাধিক ভিডিও ক্লিপ সোশ্যাল মিডিয়ায় ছড়িয়ে পড়েছে যেখানে একসঙ্গে দেখা গেছে এ জুটিকে। তাদের সম্পর্কের ব্যাপারটি প্রথম নজরে পড়ে, যখন ম্রুণাল ঠাকুরের জন্মদিনের পার্টিতে যান ধানুশ। এ পার্টিতে পরস্পরের হাত ধরে ঘনিষ্ঠভাবে দাঁড়িয়ে তাদের কথা বলতে দেখা যায়। এ মুহূর্তের ভিডিও ক্লিপ এখন অনলাইনে ভাইরাল।&nbsp;</p>

<p>এরপর ম্রুণাল ঠাকুর অভিনীত &lsquo;সন অব সরদার টু&rsquo; সিনেমার বিশেষ প্রদর্শনীতে অংশ নেন ধানুশ। সেখানেও একে অপরকে জড়িয়ে ধরতে দেখা যায়। তারপরই প্রশ্ন&mdash;তারা কি কেবল বন্ধু, না কি এর চেয়েও বেশি কিছু?&nbsp;</p>

<p>এ নিয়ে জোর চর্চা হওয়ার পর নীরব ছিলেন দুজনেই। গত বছরের মাঝামাঝি সময়ে বিষয়টি নিয়ে মুখ খুলেন ম্রুণাল। শুরুতে এটিকে &lsquo;মজা&rsquo; হিসেবে দেখেছেন তিনি, &lsquo;অনলি কলিউড&rsquo;-কে দেওয়া সাক্ষাৎকারে সম্পর্কের বিষয়ে বলেছিলেন, &lsquo;ধানুশ কেবল আমার ভালো বন্ধু।&rsquo;</p>

<p>ম্রুণাল ঠাকুর বলেন, &ldquo;ধানুশ &lsquo;সন অব সরদার টু&rsquo; সিনেমার ইভেন্টে অংশ নিয়েছিলেন। এটাকে কেউ ভুলভাবে নেবেন না। কারণ উনাকে আমন্ত্রণ জানিয়েছিলেন অজয় দেবগন।&rdquo; প্রেমের গুঞ্জনে ধানুশকে &lsquo;বন্ধু&rsquo; বললেও বিয়ের গুঞ্জনে এখনো নীরব ম্রুণাল।&nbsp;</p>