<p>&lrm;লক্ষ্মীপুরের রায়পুরে সামাজিক যোগাযোগ মাধ্যম ফেসবুকে পোস্ট দিয়ে আত্মহত্যা করেছেন &nbsp;বিএনপি নেতা ইউসুফ আলী (৫২)। তিনি উত্তর চরবংশী ইউনিয়নের ৯ নম্বর ওয়ার্ড বিএনপির সাধারণ সম্পাদক ছিলেন।</p>

<p>মঙ্গলবার (১৭ ফেব্রুয়ারি) সকালে নিজ ঘর থেকে মরদেহ উদ্ধার করে পুলিশ। পরে তার লাশ ময়নাতদন্তের জন্য সদর হাসপাতালে পাঠানো হয়।</p>

<p>&lrm;পারিবারিক সূত্র ও স্থানীয়রা জানান, ব্যক্তিগত বিষয় নিয়ে ইউসুফ আলীর সঙ্গে পরিবারের টানাপড়েন চলছিল। বিষয়টি নিয়ে সম্প্রতি সালিশ বৈঠকও হয়। এ বিষয় নিয়ে তিনি মানসিকভাবে ভেঙে পড়েন বলে ধারণা করা হচ্ছে।</p>

<p>এরআগে তার ফেসবুকে একটি স্ট্যাটাসে লেখেন, &lsquo;যদি ভুলবশত কারো সঙ্গে অন্যায়-অবিচার করে থাকি, আমাকে ক্ষমা করে দেবেন।&rsquo;</p>

<p>&lrm;উত্তর চরবংশী ইউনিয়ন বিএনপির সাংগঠনিক সম্পাদক কবির সরকার জানান, খবর পেয়ে তিনি ঘটনাস্থলে যান। কয়েক দিন ধরে ইউসুফ সবার সঙ্গে অসংলগ্ন আচরণ করছিলেন।&nbsp;</p>

<p>&lrm;&lrm;হাজীমারা পুলিশ ফাঁড়ির পরিদর্শক (তদন্ত) মমিনুল হক বলেন, লাশ উদ্ধার করে ময়নাতদন্তের জন্য পাঠানো হয়েছে। এ ঘটনায় যথাযথ আইনানুগ ব্যবস্থা নেওয়া হচ্ছে।</p>