<p>কাতারের রাস লাফান ইন্ডাস্ট্রিয়াল সিটিতে ইরানের ক্ষেপণাস্ত্র হামলায় &lsquo;ব্যাপক ক্ষয়ক্ষতি&rsquo; হওয়ায় মারাত্মক ঝুঁকিতে ভারতীয় উপমহাদেশের তিন&nbsp;দেশ পাকিস্তান, বাংলাদেশ ও ভারত। এতে দেশগুলোতে বড় ধরনের বিদ্যুৎ বিভ্রাট ও শিল্পকারখানায় উৎপাদন ব্যাহত হওয়ার আশঙ্কায় রয়েছে।</p>

<p>এ দেশগুলোর তরলীকৃত প্রাকৃতিক গ্যাস (এলএনজি) আমদানির বড় অংশই আসে কাতার থেকে। কাতারের প্রায় সব প্রাকৃতিক গ্যাস রাস লাফানে প্রক্রিয়াজাত ও সেখান থেকে রপ্তানি করা হয়।</p>

<p>জ্বালানি খাতের তথ্য বিশ্লেষণকারী প্রতিষ্ঠান &lsquo;কেপলার&rsquo; জানিয়েছে, পাকিস্তান ও বাংলাদেশ তাদের এলএনজি আমদানির যথাক্রমে ৯৯ শতাংশ ও ৭০ শতাংশ পায় কাতার থেকে।</p>

<p>অন্যদিকে বাজার গবেষণা প্রতিষ্ঠান &lsquo;এসঅ্যান্ডপি গ্লোবাল&rsquo;-এর তথ্য মতে, ভারত তাদের এলএনজি চাহিদার ৪০ শতাংশের বেশি কাতার থেকে সংগ্রহ করে।</p>

<p>রাস লাফান স্থাপনার পরিচালক ও রাষ্ট্রায়ত্ত প্রতিষ্ঠান কাতার এনার্জি চলতি মাসের শুরুর দিকে এলএনজি ও সংশ্লিষ্ট পণ্যের উৎপাদন স্থগিত করেছিল। তবে সাম্প্রতিক ক্ষেপণাস্ত্র হামলা ও ক্ষয়ক্ষতির কারণে স্বাভাবিক উৎপাদনে ফিরতে কোম্পানিটির অনেক বেশি সময় লেগে যেতে পারে।</p>

<p>তথ্যসূত্র: সিএনএন</p>