<p>বাংলাদেশে একটি নতুন গণতন্ত্রের সূচনা করার প্রত্যাশা ব্যক্ত করেছেন বিএনপি চেয়ারম্যান তারেক রহমান। তিনি বলেছেন,&nbsp;</p>

<p>আজ বৃহস্পতিবার সকাল ৯টা ৪৫ মিনিটে গুলশান-২ নম্বর এলাকার গুলশান মডেল হাইস্কুল অ্যান্ড কলেজ কেন্দ্রে ভোট প্রদান শেষে সাংবাদিকদের সঙ্গে আলাপকালে তিনি এ কথা বলেন।&nbsp;</p>

<p>তারেক রহমান ঢাকা-১৭ আসনের প্রার্থী। এছাড়া, তিনি বগুড়া-৬ আসন থেকেও নির্বাচন করছেন।</p>

<p>ভোট প্রদান শেষে নিজের জয়ের ব্যাপারে দৃঢ় আশাবাদ ব্যক্ত করেন বিএনপি চেয়ারম্যান। দল বিজয়ী হলে কোন বিষয়টিকে সর্বোচ্চ প্রাধান্য দেওয়া হবে&mdash;সাংবাদিকদের এমন প্রশ্নের জবাবে তিনি বলেন, &lsquo;আমরা জয়লাভ করলে সবচেয়ে বেশি যেটা আমাদের কাছে প্রাধান্য পাবে, সেটি হচ্ছে দেশের আইনশৃঙ্খলা পরিস্থিতির উন্নয়ন, যাতে সমগ্র দেশের সাধারণ মানুষ নিরাপদ বোধ করে।&rsquo;&nbsp;</p>

<p>নারীদের উন্নয়ন নিয়ে দলের পরিকল্পনার কথা জানতে চাইলে তিনি বলেন, &lsquo;বাংলাদেশের অর্ধেক জনসংখ্যা নারী। আমরা এই অর্ধেক জনসংখ্যাকে পেছনে রেখে এগোতে পারব না। কাজেই আমরা আমাদের মেনিফেস্টোসহ বিভিন্ন সময় যেগুলো বলেছি, নারীদেরকে মূল্যায়ন করার জন্য, আমরা ইনশাল্লাহ সরকার গঠন করতে সক্ষম হলে প্রথমদিন থেকে এ বিষয়ে কাজ শুরু করব।&rsquo;</p>

<p>সাংবাদিকদের ধন্যবাদ জানিয়ে তিনি বলেন, &lsquo;আপনাদের সবার কাছে প্রত্যাশা থাকবে&mdash;যেন একটি নতুন গণতন্ত্রের সূচনা করতে পারি বাংলাদেশে, যেটি মানুষের বহুদিনের প্রত্যাশা।&rsquo;</p>

<p>নির্বাচনে নানা অনিয়মের প্রসঙ্গে জানতে চাইলে তারেক রহমান বলেন, &lsquo;সারা বাংলাদেশের খবর আমি পাইনি। গতকাল রাতে অনাকাঙ্ক্ষিত কিছু ঘটনা ঘটেছে। আইনশৃঙ্খলা বাহিনীর সদস্যরা কঠোর হস্তে সেটা দমন করেছে। আমি দৃঢ়ভাবে বিশ্বাস করি, বাংলাদেশের মানুষ আজকে বেরিয়ে এসে তাদের অধিকার প্রয়োগ করলে যে কোনো ষড়যন্ত্র এ দেশের জনগণই রুখে দিতে সক্ষম।&rsquo;</p>