<p>ঝিনাইদহের সদর উপজেলায় আলমসাধু (নসিমন) গাড়ি থেকে ছিটকে পড়ে গফুর মিয়া (১৬) নামের এক কিশোরের মৃত্যু হয়েছে। শনিবার (২১ মার্চ) বিকেল ৩টার দিকে কুমড়াবড়িয়া ইউনিয়নের রাওতাইল এলাকায় এ দুর্ঘটনা ঘটে।&nbsp;</p>

<p>নিহত গফুর হরিণাকুণ্ডু উপজেলার ভায়না ইউনিয়নের বাগআছড়া গ্রামের ফারুক হোসেনের ছেলে।</p>

<p>পুলিশ জানায়, সকালে ঈদের নামাজ পড়ে বন্ধুদের সঙ্গে ঘুরতে বের হয় গফুর মিয়া। &nbsp;তারা ইঞ্জিনচালিত নসিমন করে ঝিনাইদহ জোহান পার্কে আসছিল। পথে ঝিনাইদহ সদরের রাওতাইল এলাকায় পৌঁছালে তাদের বহনকারী নসিমন থেকে আব্দুল গফুর সড়কের ওপর ছিটকে পড়ে গুরুতর আহত হয়। পরে তাকে উদ্ধার করে ঝিনাইদহ সদর হাসপাতালে ভর্তি করলে চিকিৎসাধীন অবস্থায় তার মৃত্যু হয়।</p>

<p>ঝিনাইদহ সদর থানার ওসি শামসুল আরেফিন বলেন, মরদেহ ঝিনাইদহ সদর হাসপাতাল মর্গে রাখা হয়েছে। আইনি প্রক্রিয়া শেষে মরদেহটি পরিবারের কাছে হস্তান্তর করা হবে।</p>