<p>ইরানের রাজধানী তেহরানসহ বিভিন্ন শহরে মার্কিন&ndash;ইসরায়েলি বাহিনীর যৌথ&nbsp;হামলা এখনও&nbsp;চলছে। হামলায় দফায় দফায়&nbsp;কেঁপে উঠছে দেশটির বিভিন্ন শহর।</p>

<p>মঙ্গলবার (১০ মার্চ) সামরিক বাহিনীর এক বিবৃতির মাধ্যমে এই তথ্য জানানো হয়।</p>

<p>তেহরানে অবস্থানরত আল&ndash;জাজিরার সাংবাদিক তোহিদ আসাদি বলেন, &lsquo;গত কয়েক ঘণ্টায় আমরা রাজধানীর পূর্বাঞ্চলে বিস্ফোরণের ঘটনার কথা শুনেছি এবং ইসফাহান, তাবরিজ ও আহভাজ সহ দেশের বিভিন্ন স্থানে হামলার খবর পেয়েছি।&rsquo;</p>

<p>আসাদি জানান, এসব হামলায় হতাহতের সংখ্যা এখনও স্পষ্ট নয়, তবে এ নিয়ে উদ্বেগ ক্রমশ বাড়ছে।</p>

<p>এদিকে ইরান সরকারের বিভিন্ন বার্তায় বলা হচ্ছে, পাল্টা হামলা অব্যাহত থাকবে। ইরান দীর্ঘস্থায়ী যুদ্ধের জন্য প্রস্তুত এবং এই পর্যায়ে যুদ্ধবিরতির কোনো সম্ভবানা নেই।</p>

<p>এছাড়াও, ইরানে নতুন করে দফায় দফায় হামলা শুরু করেছে ইসরায়েলে। দেশটির সামরিক বাহিনীর এক বিবৃতিতে এ কথা জানানো হয়েছে।</p>

<p>সূত্র: আল-জাজিরা</p>