<p>দিনাজপুর-৫ আসনের পার্বতীপুর-ফুলবাড়ী এলাকার সাংসদ সদস্য আলহাজ্ব এজেডএম রেজওয়ানুল হক বলেন, প্রজন্ম থেকে প্রজন্ম স্বাধীনতা চলবে। ২৩-২৫ মার্চ যে সব ব্যক্তি জীবন দিয়েছেন তাদের শ্রদ্ধা জানাই। কেউ যদি মহান স্বাধীনতা মিথ্যা বলবে বা অন্যভাবে উপস্থাপন করবে এটা হবে না। আসুন আমরা সমৃদ্ধশালী বাংলাদেশ গড়বো।</p>

<p>মহান স্বাধীনতা ও জাতীয় দিবস উপলক্ষে উপজেলা মুক্তিযোদ্ধা কমপ্লেক্স পরিচালনা কমিটির আয়োজিত অনুষ্টানে বীরমুক্তিযোদ্ধাদের সংর্ধ্বনা ও আলোচনা সভায় প্রধান অতিথির বক্তব্যে তিনি এসব কথা বলেন। অনুষ্ঠানে ৪শ&rsquo; বীরমুক্তিযোদ্ধাদের সংর্ধ্বনা দেয়া হয়।&nbsp;</p>

<p>উপজেলা মুক্তিযোদ্ধা কমপ্লেক্স পরিচালনা কমিটির আহবায়ক বীরমুক্তিযোদ্ধা সাইদুর রহমানের সভাপত্বিত্বে বিশেষ অতিথি হিসেবে বক্তব্য রাখেন, পার্বতীপুর উপজেলা নির্বাহী অফিসার (ইউএনও) মো: সাদ্দাম হোসেন, উপজেলা সহকারি কমিশনার (ভূমি) ও অ্যাক্সিকিউটিভ ম্যাজিষ্ট্রেট মাহমুদ হুসাইন রাজু, পার্বতীপুর মডেল থানার ভারপ্রাপ্ত (ওসি) আ: ওয়াদুদ, পার্বতীপুর রেলওয়ে থানার ভারপ্রাপ্ত (ওসি) জুলফিকার আলী, সাবেক কমান্ডার রিয়াজ মাহমুদ ও উপজেলা মুক্তিযোদ্ধা কমপ্লেক্স পরিচালনা কমিটির সদস্য বীরমুক্তিযোদ্ধা লুৎফর রহমান প্রমুখ। এছাড়াও উপজেলা প্রশাসনের উদ্যোগে মুক্তিযোদ্ধাদের সংর্ধ্বনা, কুচকাওয়াজ অনুষ্ঠাসহ বিভিন্ন কর্মসূচি পালন করা হয়।&nbsp;</p>