<p>খুলনা মহানগরীর লবণচরা থানাধীন খুলনা-সাতক্ষীরা মহাসড়কের &lsquo;নিজ খামার&rsquo; এলাকা থেকে বিপুল পরিমাণ বিদেশি অস্ত্র ও গুলিসহ এক নারীকে আটক করেছে পুলিশ। আটক ওই নারী সাতক্ষীরা সদর এলাকার বা&zwnj;সিন্দা।</p>

<p>শনিবার (৭ মার্চ) সকাল সাড়ে ১০টার দিকে পুলিশের একটি টহল দল অভিযান চালিয়ে তাকে আটক করে। এ সময় তার কাছ থেকে ৫টি বিদেশি পিস্তল ও ৯৬ রাউন্ড গুলি উদ্ধার করা হয়।</p>

<p>লবনচরা থানার অ&zwnj;ফিসার ইনচার্জ মোঃ তু&zwnj;হিনুজ্জামান বলেন, সাতক্ষীরা থেকে এক&zwnj;টি মাদকের চালান খুলনা হয়ে ঢাকায় যাবে। এমন সংবা&zwnj;দের ভি&zwnj;ত্তি&zwnj;তে পু&zwnj;লিশ ও মাদক অ&zwnj;ধিদপ্ত&zwnj;রের কর্মকর্তার নিজ খামার এলাকায় যৌথ অ&zwnj;ভিযান প&zwnj;রিচালনা ক&zwnj;রেন। এসময় সাতক্ষীরা থে&zwnj;কে ঢাকাগামী ইমাদ প&zwnj;রিবহন নিজ খামার এলাকায় পৌঁছা&zwnj;লে গা&zwnj;ড়ি&zwnj;তে তল্লাশি চালায় তারা। সুরাইয়া পারভীন সু&zwnj;মির গ&zwnj;তি&zwnj;বি&zwnj;ধি স&zwnj;ন্দেহজনক হওয়ায় তার শরীর ও ব্যাগ থে&zwnj;কে ৫&zwnj;টি পিস্তল, দুইটি ম্যাগাজিন ও ৯৬ রাউন্ড গু&zwnj;লি উদ্ধার করা হয়। প&zwnj;রে তা&zwnj;কে লবনচরা থানায় নেওয়া হয়। এ ঘটনায় তার বিরু&zwnj;দ্ধে মামলার প্রস্তু&zwnj;তি চল&zwnj;ছে।&nbsp;</p>

<p>খুলনা মেট্রোপলিটন পুলিশের উপ-কমিশনার (দক্ষিণ) মোহাম্মদ তাজুল ইসলাম জানান, নগরীর নিজ খামার এলাকায় মাদকদ্রব্য নিয়ন্ত্রণ অধিদফতর ও পুলিশের একটি যৌথ টহল চলছিল। তল্লাশিকালে প্রথমে দুই নারীর কাছ থেকে ৮০ বোতল ফেনসিডিল উদ্ধার করা হয়। পরবর্তীতে অন্য একটি গাড়িতে তল্লাশি চালিয়ে আরেক নারীর কাছ থেকে উল্লিখিত অস্ত্র ও গুলি উদ্ধার করা হয়।</p>