<p>ইসরাইলের প্রতিরক্ষামন্ত্রী ইসরায়েল কাৎজ হুঁশিয়ারি দিয়ে বলেন, &lsquo;ইরানের প্রয়াত সর্বোচ্চ নেতা আয়াতুল্লাহ আলী খামেনির উত্তরসূরি হিসেবে বেছে নেওয়া যেকোনো নেতাকেই তারা হত্যা করবেন।&rsquo;</p>

<p>বুধবার (৪ মার্চ) ইসরাইলি প্রতিরক্ষামন্ত্রী সামাজিক যোগাযোগমাধ্যম এক্সে দেওয়া এক পোস্টে এই মন্তব্য করেন। &nbsp;</p>

<p>তিনি লেখেন, &lsquo;ইসরাইলকে ধ্বংস করার পরিকল্পনা অব্যাহত রাখতে এবং যুক্তরাষ্ট্র, মুক্ত বিশ্ব ও আঞ্চলিক দেশগুলোর জন্য হুমকি তৈরি করতে এবং ইরানি জনগণকে দমনপীড়নের পরিকল্পনা এগিয়ে নিতে ইরানি শাসকগোষ্ঠী যে নেতাই নির্বাচিত করুক, তাকে হত্যার নিশানা বানানো হবে।&rsquo;</p>

<p>তিনি আরও লেখেন, &lsquo;তার নাম যা&ndash;ই হোক বা তিনি যেখানেই থাকুন না কেন, এটা ঘটবে।&rsquo;</p>

<p>ইসরইলের প্রতিরক্ষামন্ত্রী কাৎজ বলেন, ইরানের সক্ষমতা ধ্বংস করতে এবং &lsquo;ইরানি জনগণের জন্য তাদের সরকারকে উৎখাত করার পরিবেশ তৈরি করতে&rsquo; ইসরাইল যুক্তরাষ্ট্রের সঙ্গে মিলে কাজ চালিয়ে যাবে।</p>

<p>সূত্র: এএফপি</p>