<p style="text-align: justify;">বাংলাদেশের লাল সবুজের গৌরবের পতাকা উড়াতে যশোরের বেনাপোল সীমান্তের শূণ্য রেখায় স্থাপিত হয়েছে ১৩০ ফিট উচ্চতার সুউচ্চ ফ্ল্যাগ স্ট্যান্ড। এটিই দেশের সর্বোচ্চ উচ্চতার ফ্ল্যাগ স্ট্যান্ড হয়ে বিজয় নিশান উড়িয়ে আকাশ ছুঁতে যাচ্ছে।</p>

<p style="text-align: justify;">শুক্রবার ( ৩ এপ্রিল)বিকালে বেনাপোল চেকপোস্ট এলাকার জিরো পয়েন্ট বা বাংলাদেশ সীমানার শূণ্য রেখায় সুউচ্চ ফ্ল্যাগ স্ট্যান্ডটি স্থাপন করা হয়। এসময় এলাকাবাসীর উপচে পড়া ভীড় লক্ষ্যনীয় ছিলো। ১৩০ ফুট উচ্চতার ফ্ল্যাগ স্ট্যান্ডটি বেনাপোল সীমান্তে বসবাসরত মানুষের এক আবেগ। গৌরব আর আত্নমর্যদার প্রতীক হিসাবে দৃশ্যমান হয়েছে। স্থানীয় প্রত্যক্ষদর্শীদের মতে, বেনাপোল বন্দর হতে ক্রেন সহায়তা নিয়ে দীর্ঘ কয়েকঘন্টার অক্লান্ত পরিশ্রমের মাধ্যমে বেনাপোল পৌরসভার তত্ত্বাবাধনে ফ্ল্যাগ স্ট্যান্ডটি স্থাপন করা হয়েছে। ফ্ল্যাগ স্ট্যান্ডটি উদ্বোধনের পর হতেই দিনের আলোয় পত পত করে সর্বোচ্চ উচ্চতায় উড়বে বাঙ্গালীর অহংকার লাল সবুজের পতাকা।</p>

<p style="text-align: justify;">বেনাপোল পৌরসভা সূত্রে জানা যায়, পৌরসভার উদ্যোগে প্রায় ১৫লাখ টাকা ব্যায়ে নির্মিত হয়েছে ফ্ল্যাগ স্ট্যান্ডটি। আধুনিক প্রযুক্তির মাধ্যমে এখানে জাতীয় পতাকা উত্তোলন করা হবে। অপরদিকে বেনাপোল সীমান্তের বীপরীতে ভারতের প্রেট্টাপোল সীমান্তে ২০১৭সালে ভারতীয় বিএসএফের উদ্যেগে স্থাপিত ১০০ফুট উচ্চতার ফ্ল্যাগ স্ট্যান্ডটি দীর্ঘ বৎসর ধরেই সীমান্ত এলাকায় দৃশ্যমান রয়েছে।<br />
&nbsp;</p>