<p>ইরানের নারী জাতীয় ফুটবল দল তুর্কি সীমান্ত অতিক্রম করে নিজ দেশের পথে রওনা হয়েছে।</p>

<p>বুধবার (১৮ মার্চ) বার্তা সংস্থা এএফপির একজন সাংবাদিক এই খবরের সত্যতা নিশ্চিত করেছেন।</p>

<p>এর আগে অস্ট্রেলিয়া থেকে মালয়েশিয়া ও ওমান হয়ে দীর্ঘ যাত্রা শেষে গত মঙ্গলবার তুরস্কের ইস্তাম্বুলে পৌঁছায় ইরানের নারী ফুটবলাররা।</p>

<p>তুর্কি সংবাদমাধ্যমের প্রতিবেদন অনুযায়ী, গত রাতে কাস্টমসের আনুষ্ঠানিকতা শেষ করে তারা পুলিশের নিরাপত্তায় বিমানবন্দর ত্যাগ করেন।</p>

<p>গত সপ্তাহে এশিয়া কাপের উদ্বোধনী ম্যাচে ইরানের জাতীয় নারী ফুটবল দলের সাত সদস্য দেশটির সংগীত গাইতে অস্বীকৃতি জানালে ইরানে অনেকেই তাদের &lsquo;বিশ্বাসঘাতক&rsquo; বলে উল্লেখ করেন।</p>

<p>এই পরিস্থিতিতে ইরানের নারী ফুটবল দলের সাত সদস্য অস্ট্রেলিয়ায় আশ্রয়ের জন্য আবেদন করেছিলেন। তবে পরবর্তীতে অধিনায়ক যাহরা ঘানবারিসহ পাঁচজন তাদের সিদ্ধান্ত পরিবর্তন করেন।</p>

<p>দলটি গতকাল মঙ্গলবার সন্ধ্যায় ওমান থেকে ইস্তাম্বুলে পৌঁছায়। এরপর সেখান থেকে উড়োজাহাজে করে তুরস্কের পূর্বাঞ্চলীয় শহর ইগদিরে যায়। সেখান থেকে আজ তারা সড়কপথে নিজ দেশের দিকে রওনা করেন।</p>