<p>নাটোরের গুরুদাসপুর উপজেলার আন্তর্জাতিক নারী দিবস উপলক্ষে আলোচনা সভা অনুষ্ঠিত হয়েছে।</p>

<p>শনিবার (৮ মার্চ) উপজেলা পরিষদ মিলনায়তনে উপজেলা প্রশাসন ও উপজেলা মহিলা বিষয়ক কর্মকর্তার কার্যালয়ের আয়োজনে আলোচনা সভা অনুষ্ঠিত হয়। এ বছরের প্রতিপাদ্য ছিল &ndash; &ldquo;অধিকার, সমতা, ক্ষমতায়ন: নারী ও কন্যার উন্নয়ন।&rdquo;</p>

<p>অনুষ্ঠানে প্রধান অতিথি হিসেবে উপস্থিত ছিলেন আলহাজ্ব মো. আব্দুল আজিজ, সংসদ সদস্য, নাটোর-৪ (গুরুদাসপুর-বড়াইগ্রাম) আসন।</p>

<p>সভায় সভাপতিত্ব করেন সহকারী কমিশনার (ভূমি) আসাদুল ইসলাম।</p>

<p>অনুষ্ঠানের শুরুতে স্বাগত বক্তব্য দেন উপজেলা মহিলা বিষয়ক কর্মকর্তা রেখা মণি পারভিন। বিশেষ অতিথি হিসেবে উপস্থিত ছিলেন উপজেলা স্বাস্থ্য ও পরিবার পরিকল্পনা কর্মকর্তা ডা. এ কে এম আলমাস আলী, উপজেলা সমাজসেবা কর্মকর্তা শফিকুল ইসলাম, এলজিইডি প্রকৌশলী মিলন মিয়া, প্রকল্প বাস্তবায়ন কর্মকর্তা আমিনুর রশীদ এবং সোনালী ব্যাংক, গুরুদাসপুর শাখার ব্যবস্থাপক মনিরুজ্জামান রাসেলসহ স্থানীয় বিভিন্ন দপ্তরের কর্মকর্তারা।</p>

<p>আলোচনা সভায় বক্তারা বলেন, নারী উন্নয়ন ও ক্ষমতায়নে সরকারের বিভিন্ন উদ্যোগ বাস্তবায়নের মাধ্যমে নারীদের সামাজিক, অর্থনৈতিক ও রাজনৈতিক ক্ষেত্রে অংশগ্রহণ বাড়ছে। সমাজের সকল ক্ষেত্রে নারীর সমঅধিকার নিশ্চিত করতে সবাইকে সম্মিলিতভাবে কাজ করার আহ্বান জানান তারা।</p>

<p>এ সময় উপজেলার বিভিন্ন এলাকা থেকে আগত শতাধিক নারী অনুষ্ঠানে অংশগ্রহণ করেন।</p>

<p>উল্লেখ্য, আন্তর্জাতিক নারী দিবস উপলক্ষে দিনব্যাপী বিভিন্ন সচেতনতামূলক কর্মসূচি পালন করা হয়।</p>