<p>লালমনিরহাটের পাটগ্রামে মাদক, জুয়া ও ক্যাসিনোমুক্ত এলাকা গড়ার লক্ষ্যে এবং গ্রেপ্তারকৃত ছিনতাইকারীর দৃষ্টান্তমূলক শাস্তির দাবিতে মানববন্ধন আয়োজিত হয়েছে।&nbsp;</p>

<p>শনিবার (৪ এপ্রিল) দুপুরে পাটগ্রাম উপজেলার সর্বস্তরের জনগণের আয়োজনে উপজেলার চৌরঙ্গী মোড়ে এ কর্মসূচি পালন করা হয়।&nbsp;</p>

<p>এ সময় মানববন্ধনে অংশগ্রহণকারীরা মাদকবিরোধী প্ল্যাকার্ড প্রদর্শন এবং মাদক, জুয়া, চুরি এবং ছিনতাই নির্মূলে দ্রুত এবং কার্যকর পদক্ষেপ নেওয়ার দাবি জানান।&nbsp;</p>

<p>মানববন্ধনে বক্তব্য রাখেন বিসমিল্লাহ ফাউন্ডেশনের চেয়ারম্যান আকবর বিন আফসার, পাটগ্রাম প্রেস ক্লাবের সভাপতি ইফতেখার আহমেদ, পাটগ্রাম রিপোর্টার্স ইউনিটির সভাপতি আব্দুল মান্নান, পৌর বিএনপির সভাপতি মোস্তফা সালাউজ্জামান ওপেল, এনসিপি পাটগ্রাম উপজেলা শাখার সাংগঠনিক সম্পাদক আনজুম রাজাসহ স্হানীয় সংগঠনের নেতৃবৃন্দ।&nbsp;</p>

<p>এ সময় বক্তারা বলেন, সাম্প্রতিক সময়ে পাটগ্রামে যতগুলো চুরি ও ছিনতাইয়ের ঘটনা ঘটেছে তার মূল কারণ মাদক ও জুয়া বলে চিহ্নিত করেন। মাদকের কারণেই প্রতিবন্ধীর টাকা ছিনতাইকারীর মতো ঘটনা ঘটেছে পাটগ্রামে। গ্রেপ্তারকৃত রাসেলের যেন দৃষ্টান্তমূলক শাস্তি নিশ্চিত করা হয়।&nbsp;</p>

<p>বক্তারা আরো বলেন, মাদক ও জুয়া নির্মূলে প্রশাসন কার্যকর ভূমিকা না নিলে কঠোর আন্দোলনের পথে নামতে বাধ্য হবো।&nbsp;</p>