<p>কুষ্টিয়ায় জেলা আইনশৃঙ্খলা বিষয়ক কমিটির মাসিক সভা অনুষ্ঠিত হয়েছে।&nbsp;</p>

<p>রবিবার (১২ এপ্রিল) সকালে জেলা প্রশাসকের সম্মেলন কক্ষে এ সভা অনুষ্ঠিত হয়।</p>

<p>সভায় জেলার সার্বিক আইন-শৃঙ্খলা পরিস্থিতির পর্যালোচনা এবং অপরাধ দমনে করণীয় বিষয়ে গুরুত্বারোপ করা হয়। সভায় সভাপতিত্ব করেন কুষ্টিয়া জেলা প্রশাসক ও জেলা ম্যাজিস্ট্রেট মো. তৌহিদ বিন-হাসান।&nbsp;</p>

<p>সভায় অংশগ্রহণ করেন কুষ্টিয়া পুলিশ সুপার মোহাম্মদ জসীম উদ্দিন, পিপিএম (বার) ও কুষ্টিয়ার অতিরিক্ত জেলা ম্যাজিস্ট্রেট জাকির হোসেন।&nbsp;</p>

<p>পুলিশ সুপার মোহাম্মদ জসীম উদ্দিন জেলার বর্তমান আইন-শৃঙ্খলা পরিস্থিতি সম্পর্কে বিস্তারিত আলোচনা করেন। তিনি অপরাধ নির্মূল ও শান্তিশৃঙ্খলা বজায় রাখতে জেলার সর্বস্তরের জনগণের সহযোগিতা কামনা করেন এবং পুলিশি তৎপরতা আরও জোরদার করার প্রতিশ্রুতি ব্যক্ত করেন।&nbsp;</p>

<p>সভাপতির বক্তব্যে জেলা প্রশাসক মো. তৌহিদ বিন-হাসান বলেন, &ldquo;জেলার সার্বিক আইনশৃঙ্খলা পরিস্থিতি স্বাভাবিক রাখতে দলমত নির্বিশেষে সকলকে ঐক্যবদ্ধভাবে কাজ করতে হবে। আইন নিজের হাতে তুলে নেওয়া যাবে না এবং এর কোনো ধরনের অপব্যবহার সহ্য করা হবে না।&rdquo;</p>

<p>তিনি আরো বলেন, &ldquo;যে বা যারা আইন অমান্য করে বিশৃঙ্খলা সৃষ্টির অপচেষ্টা চালাবে, তাদের বিরুদ্ধে আইন অনুযায়ী কঠোর ব্যবস্থা গ্রহণ করা হবে।&rdquo;</p>

<p>উক্ত সভায় জেলা প্রশাসনের বিভিন্ন পর্যায়ের ঊর্ধ্বতন কর্মকর্তাবৃন্দ, সেনাবাহিনী, রর&zwnj;্যাব, বিজিবির কর্মকর্তা এবং জেলার সরকারি দপ্তরসমূহের প্রধানগণ উপস্থিত ছিলেন।</p>