<p>দিনাজপুরের বীরগঞ্জ উপজেলায় এক গৃহবধূর অস্বাভাবিক মৃত্যুকে ঘিরে তীব্র চাঞ্চল্যের সৃষ্টি হয়েছে। উপজেলার ১১নং মরিচা ইউনিয়নের নাগরী সাগরী গ্রামে নাছিমা নামে এক নারীর মৃত্যুর ঘটনায় তার স্বামী ও শ্বশুরবাড়ির সদস্যদের বিরুদ্ধে গুরুতর অভিযোগ উঠেছে।</p>

<p>নিহতের পরিবারের দাবি, দীর্ঘদিন ধরে পারিবারিক কলহের জেরে নাছিমার ওপর শারীরিক ও মানসিক নির্যাতন চালানো হচ্ছিল। তারা অভিযোগ করেন, এই নির্যাতনের একপর্যায়ে পরিকল্পিতভাবে তাকে হত্যা করা হয়েছে। ঘটনার পরপরই স্বজনরা থানায় লিখিত অভিযোগ দায়ের করেন।</p>

<p>ঘটনার খবর পেয়ে পুলিশ দ্রুত ঘটনাস্থলে পৌঁছে মরদেহ উদ্ধার করে। পরে আইনি প্রক্রিয়া সম্পন্ন করে ময়নাতদন্তের জন্য মরদেহ দিনাজপুর মেডিকেল কলেজ হাসপাতালের মর্গে পাঠানো হয়।<br />
নিহতের পরিবার ঘটনার সুষ্ঠু তদন্ত এবং জড়িতদের দৃষ্টান্তমূলক শাস্তির দাবি জানিয়েছে।&nbsp;</p>

<p>বীরগঞ্জ থানা পুলিশ জানিয়েছে, অভিযোগের ভিত্তিতে তদন্ত কার্যক্রম শুরু হয়েছে এবং ময়নাতদন্তের প্রতিবেদন হাতে পেলে মৃত্যুর প্রকৃত কারণ জানা যাবে।</p>

<p>ঘটনাটি স্থানীয় এলাকাজুড়ে ব্যাপক আলোড়ন সৃষ্টি করেছে এবং সাধারণ মানুষের মধ্যে উদ্বেগের জন্ম দিয়েছে।</p>