<p>অন্যান্য দিনের মতো ঈদের ছুটির পর সপ্তাহের প্রথম কর্মদিবসে সাতসকালে সচিবালয়ে আসেন প্রধানমন্ত্রী তারেক রহমান। অন্যদিন গাড়ি থেকে নেমে নিজ দফতরে গেলেও আজ করেছেন উল্টোটা। সরাসরি চলে যান সচিবালয়ের ৬ নম্বর ভবনে।</p>

<p>নিজ দপ্তরে প্রবেশের আগে প্রধানমন্ত্রী বিদ্যুৎ, জ্বালানি ও খনিজ সম্পদ, মহিলা ও শিশু, স্বাস্থ্য এবং গণপূর্ত মন্ত্রণালয় পরিদর্শন করেন। এরপর যান নিজ দফতরে। সরকারপ্রধানের এমন কাজে সচিবালয়ের অনেকে অবাক হয়ে যান।</p>

<p>প্রধানমন্ত্রীর ডেপুটি প্রেস সেক্রেটারি মোস্তফা জুলফিকার হাসান (হাসান শিপলু) বিষয়টি নিশ্চিত করেছেন।</p>

<p>জানা গেছে, বিদ্যুৎ ও জ্বালানি, মহিলা ও শিশু, স্বাস্থ্য মন্ত্রণালয় এবং পাশের গণপূর্ত মন্ত্রণালয়ও পরিদর্শন করেছেন প্রধানমন্ত্রী।</p>

<p>সরকারপ্রধানের সঙ্গে মন্ত্রিপরিষদ সচিব ড. নাসিমুল গনি, প্রধানমন্ত্রীর অতিরিক্ত প্রেস সচিব আতিকুর রহমান রুমনসহ অন্যান্য কর্মকর্তারা ছিলেন।</p>

<p>প্রধানমন্ত্রী হিসেবে দায়িত্ব নেওয়ার পর তারেক রহমান বেশিরভাগ সময় অফিস করছেন সচিবালয়ে। সকাল থেকে রাত অবধি দাফতরিক কাজ করছেন।</p>

<p>এদিকে সময়মতো অফিসে আসা এবং নির্ধারিত সময়ে অফিস ত্যাগ করতে সংশ্লিষ্টদের নির্দেশনা দেওয়ায় মন্ত্রিপরিষদ বিভাগ থেকে বিজ্ঞপ্তিও জারি করা হয়েছে।&nbsp;</p>