<p>দর্শকপ্রিয় অভিনেতা গোলাম কিবরিয়া তানভীর ও নাবিলা বিনতে ইসলামকে নিয়ে নির্মিত হলো বিশেষ নাটক &lsquo;আয়নার কারিগর&rsquo;।&nbsp;</p>

<p>নাটকটির গল্প মো. রবিউল সিকদারের। তিনিই চিত্রনাট্য ও পরিচালনা করেছেন। এরইমধ্যে নাটকটির শুটিং সম্পন্ন হয়েছে। নাটকটিতে দুটি গুরুত্বপূর্ণ চরিত্রে অভিনয় করেছেন গোলাম কিবরিয়া তানভীর ও নাবিলা বিনতে ইসলাম।&nbsp;</p>

<p>পরিচালক রবিউল সিকদারের ভাষ্যমতে, আয়নার কারিগর-একটি জীবন যুদ্ধের গল্প। গল্পের কারণেই মূলত তানভীর ও নাবিলাকে নিয়ে তিনি নাটকটি নির্মাণ করেছেন। নাটকে বিভিন্ন চরিত্রে আরো অভিনয় করেছেন বাবুল আহমেদ, আশরাফুল আশীষ, এবিএম সাইদুল হক, মোহাম্মদ আনোয়ার হোসেন, আসমা শিউলী, কবির টুটুল।&nbsp;</p>

<p>পরিচালক রবিউল শিকদার বিশেষ কৃতজ্ঞতা প্রকাশ করেছেন দেশের প্রখ্যাত নাট্যকার মাতিয়া বানু শুকুর প্রতি। পরিচালক বলেন, &lsquo;এই সময়ে অল্পতেই অনেকেই বড় লোক হতে চায়, অনেক টাকা পয়সার মালিক হতে চায়। কিন্তু তাতে যে সুখ নেই শান্তি নেই তা কেউ বুঝতে চায়না। এটাই নাটকের মূল গল্প, বললেন রবিউল সিকদার। নাটকটির শুটিং সম্পন্ন হয়েছে গত ৬ ও ৭ জানুয়ারি।&rsquo;</p>

<p>রবিউল সিকদার বলেন, &lsquo;নাটকটির গল্পটা একদম সমসাময়িক। তানভীর ভাই, নাবিলা আপা&rsquo;সহ যারা অভিনয় করেছেন প্রত্যেকেই যার যার চরিত্রে খুউব সুন্দর অভিনয় করেছেন। আমি সবসময়ই চেষ্টা করি জীবন থেকে নেয়া গল্পের নাটক নির্মাণ করতে। এই নাটকটিও ঠিক তাই।&rsquo;&nbsp;</p>

<p>তানভীর বলেন,&lsquo;রবি ভাইয়ের গল্প ভাবনাটা খুউব ভালোলেগেছে। ভীষণ আন্তরিকতা নিয়ে নাটকটিতে অভিনয় করেছি। আশাকরি প্রচারে এলে ভালোলাগবে দর্শকের।&rsquo;&nbsp;</p>

<p>নাবিলা বলেন, &lsquo;রবি ভাই গল্পের ব্যাপারে ভীষণ চুজি। তার নাটকের গল্পই মূলত দর্শককে আকৃষ্ট করে। আয়নার কারিগর গল্পটাই দর্শকের কাছে ভালোলাগার হয়ে উঠবে। আমিও খুব আশাবাদী নাটকটি নিয়ে।&rsquo;&nbsp;</p>

<p>শিগগিরই নাটকটি একটি বেসরকারী চ্যানেলে প্রচার হবে।&nbsp;</p>