<p>বৈষম্যবিরোধী ছাত্র আন্দোলনে প্রথম শহীদ আবু সাঈদের কবর জিয়ারত করেছেন বিএনপির চেয়ারম্যান তারেক রহমান।&nbsp;</p>

<p>শুক্রবার (৩০ জানুয়ারি) সন্ধ্যায় সড়কপথে বগড়া থেকে&nbsp;রংপুর যাওয়ার পথে তিনি পীরগঞ্জে আবু সাঈদের গ্রামের বাড়িতে থামেন এবং দলীয় নেতাদের সঙ্গে নিয়ে কবর জিয়ারত করেন।</p>

<p>বিএনপি চেয়ারম্যান কবর জিয়ারত শেষে আবু সাঈদের পরিবারের সদস্যদের সঙ্গে কথা বলেন। তিনি আবু সাঈদের ত্যাগ ও সাহসের প্রতি শ্রদ্ধা জানিয়ে শোকসন্তপ্ত পরিবারের প্রতি সমবেদনা জানান এবং তাদের সার্বিক খোঁজখবর নেন। এ সময় আবু সাঈদের বাবা মকবুল হোসেনসহ পরিবারের সদস্যদের সান্ত্বনা&nbsp;দেন তিনি। ছেলে হত্যার বিচার দাবি করেন শহীদ আবু সাঈদের বাবা। &nbsp;</p>

<p>এ সময় রংপুর জেলা বিএনপির আহ্বায়ক ও রংপুর -৬ আসনের সংসদ সদস্য প্রার্থী সাইফুল ইসলাম দলের বিভিন্ন পর্যায়ের নেতৃবৃন্দ উপস্থিত ছিলেন।</p>

<p>ত্রয়োদশ জাতীয় সংসদ নির্বাচন উপলক্ষে&nbsp;বিএনপির নির্বাচনি প্রচারণার জন্য বগুড়া থেকে সড়কপথে রংপুর কালেক্টরেট ঈদগাহ মাঠে বিএনপি আয়োজিত বিভাগীয় জনসভায় যোগ দিতে রংপুরের উদ্দেশ্যে গাড়িবহরে রওয়ানা দেন তারেক রহমান।</p>