<p>বাংলাদেশ জাতীয়তাবাদী দল (বিএনপি) তাড়াইল উপজেলা শাখার উদ্যোগে ইফতার ও দোয়া মাহফিল অনুষ্ঠিত হয়েছে।</p>

<p>বৃহস্পতিবার (১৯ মার্চ) বাদ আসর তাড়াইল উপজেলা সদরের হাজী গোলাম হোসেন উচ্চ বিদ্যালয় মাঠে এ আয়োজন করা হয়। এতে স্থানীয় রাজনৈতিক, সামাজিক ও ধর্মীয় অঙ্গনের নেতৃবৃন্দসহ বিভিন্ন শ্রেণি-পেশার মানুষ অংশগ্রহণ করেন।</p>

<p>ইফতার অনুষ্ঠানে প্রধান অতিথি হিসেবে উপস্থিত ছিলেন কিশোরগঞ্জ-১ আসনের সংসদ সদস্য ও কিশোরগঞ্জ জেলা বিএনপির সাধারণ সম্পাদক মাজহারুল ইসলাম। তিনি তার বক্তব্যে দেশ ও জাতির কল্যাণে ঐক্যবদ্ধভাবে কাজ করার আহ্বান জানান এবং বিএনপির নেতাকর্মীদের জনগণের পাশে থাকার নির্দেশনা দেন।</p>

<p>বিশেষ অতিথি হিসেবে উপস্থিত ছিলেন কিশোরগঞ্জ সদর উপজেলা বিএনপির সাধারণ সম্পাদক হাজী মোহাম্মদ ইসরাইল।<br />
অনুষ্ঠানে সভাপতিত্ব করেন তাড়াইল উপজেলা বিএনপির সভাপতি আলহাজ্ব মো. সারওয়ার হোসেন লিটন এবং সঞ্চালনা করেন উপজেলা বিএনপির সাধারণ সম্পাদক মো. সারোয়ার আলম।</p>

<p>ইফতার মাহফিলে বিএনপি ও এর অঙ্গ-সংগঠনের বিভিন্ন পর্যায়ের নেতাকর্মীরা অংশগ্রহণ করেন। এছাড়াও উপস্থিত ছিলেন স্থানীয় আলেম-ওলামা, বিভিন্ন রাজনৈতিক দলের নেতৃবৃন্দ, সাংবাদিক এবং সুশীল সমাজের প্রতিনিধিরা।</p>

<p>অনুষ্ঠানের শেষপর্যায়ে দেশ, জাতি এবং দলের সার্বিক কল্যাণ কামনায় বিশেষ দোয়া ও মোনাজাত করা হয়।</p>