<p>শিবগঞ্জে পারিবারিক কলহের জেরে পিটিয়ে স্ত্রী মোসা: নাসিমা বেগমকে হত্যা করে লাশ টয়লেটে ফেলে রাখার অভিযোগ উঠেছে তার স্বামী মিজানুর রহমান ভেজুর বিরুদ্ধে।</p>

<p>ঘটনাটি ঘটেছে ১০ মার্চ দিবাগত রাতে চাঁপাই নবাবগঞ্জ জেলার শিবগঞ্জে &nbsp;উপজেলার মনাকষা ইউনিয়নের রানীনগর হঠাৎপাড়া গ্রামে। বিক্ষুব্ধ জনতা মিজানুর রহমানকে আটক করে শিবগঞ্জ থানা পুলিশের হাতে সোপর্দ করেছে।</p>

<p>প্রতিবেশী &nbsp;সোহবুল হক জানান, আজ ১১ মার্চ অতি সকালে প্রতিবেশী মোসা: মনোয়ারা বেগম মিজানুর রহমানের বাড়ির ছাদে ডাল শুকানোর জন্য গেলে বাড়ির সব ঘরের দরজা বন্ধ ও বাড়ির উঠানে রক্ত &nbsp;দেখে চেঁচামেচি করলে ঘটনাটি জানাজানি হয় এবং বাড়ির পাশে একটি টয়লেটে &nbsp;লাশ দেখতে পাই। এ সময় এলাকাবাসী মিজানুর রহমানকে &nbsp; পাশবর্তী হাঙ্গামী গ্রাম থেকে আটক করে পুলিশের হাতে সোপর্দ করে। সরেজমিনে ঘটনাস্থলে গিয়ে দেখা গেছে শয়ন ঘরে রক্তের দাগ,পড়ে থাকা এলোপাতাড়ি কাপড় ও বিছানা, কোদলের একটি ভাঙ্গা ব্যাট ও ক্রিকেট খেলার একটি স্ট্যাম্ব। ঘর থেকে লাশ টেনে হেচড়ে &nbsp;নিয়ে যাওয়ার দাগ। &nbsp;</p>

<p>শিবগঞ্জ থানার অফিসার ইনচার্জ মো: হুমায়ুন করিব জানান সংবাদ পেয়ে &nbsp;ঘটনাস্থল পরিদর্শণ করেছি। লাশ উদ্ধার করে ময়না তদন্তের জন্য চাঁপাইনবাবগঞ্জ সদর হাসপাতালে পাঠানোর প্রস্তুতি চলছে। নিহত নাসিমা বেগমের স্বামীকে &nbsp;আটক করা হয়েছে। মামলার প্রস্তুতি চলছে ।&nbsp;</p>