<p>পিরোজপুরের মঠবাড়িয়ায় বায়োগ্যাস প্লান্ট স্থাপনের ওপর দুই দিনব্যাপী প্রশিক্ষণ কর্মসূচি অনুষ্ঠিত হয়েছে।</p>

<p>মঙ্গলবার (৩১ মার্চ) যুব উন্নয়ন অধিদপ্তরের আওতায়, দারিদ্র্য বিমোচনের লক্ষ্যে প্রযুক্তি নির্ভর সম্পদ ব্যবস্থাপনা শীর্ষক প্রকল্পের অধীনে মঠবাড়িয়া উপজেলা কৃষি ভবন মিলনায়তনে এ প্রশিক্ষণ আয়োজন করা হয়।</p>

<p>যুব উন্নয়ন অধিদপ্তরের প্রকল্প পরিচালক এ.কে.এম. মফিজুল ইসলাম প্রধান অতিথি হিসেবে উপস্থিত থেকে প্রশিক্ষণ কর্মসূচির উদ্বোধন করেন। এ সময় উপস্থিত ছিলেন পিরোজপুর জেলা যুব উন্নয়ন অধিদপ্তরের সহকারী পরিচালক মো. মমিনুল হক বকাউল, পিরোজপুর যুব উন্নয়ন অধিদপ্তরের উপ-পরিচালক আবদুল হাই মল্লিক, মঠবাড়িয়া উপজেলা যুব উন্নয়ন কর্মকর্তা মো. মজিবর রহমান এবং মঠবাড়িয়া সাংবাদিক সমিতির সভাপতি ইসমাইল হোসেন হাওলাদার।</p>

<p>দুই দিনের এই প্রশিক্ষণে ৫০ জন বেকার যুবক ও যুবতী অংশগ্রহণ করছেন। প্রশিক্ষণে অংশগ্রহণকারীরা বায়োগ্যাস প্লান্ট স্থাপনের প্রযুক্তি ও পরিচালনা সংক্রান্ত ধারণা অর্জন করবেন।</p>