<p>চাঁদপুরের মতলব উত্তর প্রেসক্লাবের কার্যকরী পরিষদ নির্বাচনের (২০২৬-২০২৭) ফলাফল ঘোষণা করা হয়েছে। ২ বছর মেয়াদী এ নির্বাচনে সভাপতি পদে দৈনিক চাঁদপুর সময়ের মতলব প্রতিনিধি মো. সফিকুল ইসলাম রানা এবং সাধারণ সম্পাদক পদে এশিয়ান টেলিভিশনের মতলব প্রতিনিধি সুমন আহমেদ নির্বাচিত হয়েছেন।</p>

<p>শুক্রবার (২৪ এপ্রিল) সকালে নির্বাচন পরিচালনা কমিটির প্রধান নির্বাচন কমিশনার নুর মোহাম্মদ খান মতলব উত্তর প্রেসক্লাবের হলরুমে আনুষ্ঠানিকভাবে এ ফলাফল ঘোষণা করেন।</p>

<p>এ সময় সহ-সভাপতি পদে দৈনিক চাঁদপুর দর্পনের মতলব উত্তর প্রতিনিধি মো. জহিরুল হাসান মিন্টু ও আজকের জনবানী পত্রিকার মতলব প্রতিনিধি মো. জাকির হোসেন রিপন, যুগ্ম সাধারণ সম্পাদক পদে নির্বাচিত হন।&nbsp;</p>

<p>দৈনিক প্রিয় চাঁদপুর পত্রিকার স্টাফ রিপোর্টার মো. শাহীন আলম ও দৈনিক একাত্তর কন্ঠের মতলব উত্তর প্রতিনিধি মো. লিয়াকত হোসাইন এবং সাংগঠনিক সম্পাদক পদে এস টিভি ৫২ লিমিটেড এর ব্যবস্থাপনা পরিচালক মো. তাইজুল ইসলাম সাগর বিনা প্রতিদ্বন্দ্বিতায় নির্বাচিত হন।&nbsp;</p>

<p>নির্বাচন কমিশন জানায়, তফসিল অনুযায়ী ভোটার তালিকা প্রকাশ, মনোনয়নপত্র দাখিল ও যাচাই শেষে বৈধ প্রার্থীদের তালিকা চূড়ান্ত করা হয়। নির্ধারিত সময়ে মনোনয়নপত্রের কপি জমা না দেওয়ায় কয়েকজন প্রার্থীর মনোনয়নপত্র বাতিল করা হয়।&nbsp;</p>

<p>অন্যদিকে কোষাধ্যক্ষসহ কয়েকটি পদে কেউ প্রার্থী না হওয়ায় সেগুলো শূন্য রয়েছে। এসব পদ পরবর্তীতে কার্যকরী কমিটি পূরণ করবে বলে জানানো হয়েছে।</p>