<p>বিগত ফ্যাসিস্ট সরকারের ১৭ বছরে গণঅধিকার পরিষদসহ বাংলাদেশের অসংখ্য তরুণ সমাজ নির্যাতন, নিপীড়ন এবং জেলজুলুমের শিকার হয়েছে বলে মন্তব্য করেছেন প্রবাসী কল্যাণ ও বৈদেশিক কর্মসংস্থান মন্ত্রণালয়ের প্রতিমন্ত্রী এবং গণঅধিকার পরিষদের&nbsp;(জেওডি) সভাপতি নুরুল হক নুর।</p>

<p>মঙ্গলবার (১৭ মার্চ) বিকেলে গাজীপুর মহানগরীর টঙ্গী সিরাজ উদ্দিন সরকার বিদ্যানিকেতন স্কুল অ্যান্ড কলেজ মাঠে টঙ্গী পূর্ব ও পশ্চিম থানা গণঅধিকার পরিষদ আয়োজিত দোয়া ও ইফতার মাহফিলে এ কথা বলেন তিনি।</p>

<p>নুরুল হক নুর বলেন, লড়াই, সংগ্রাম ও আন্দোলনে গণঅধিকার পরিষদের বহু নেতাকর্মী জেলজুলুম, অত্যাচার ও নিপীড়ন সহ্য করে ৫ই আগস্টের চূড়ান্ত বিজয় অর্জন করেছে। গণঅধিকার পরিষদ বিএনপির সঙ্গে আন্দোলন ও সংগ্রামে অংশ নিয়েছে। এ সময় তিনি বাংলাদেশের প্রধানমন্ত্রী তারেক রহমানের এক মাসের উন্নয়নমূলক বিভিন্ন কর্মকাণ্ডের ভুমিষ্ঠ প্রশংসা করেন এবং আগামী দিনে একসাথে কাজ করে বাংলাদেশকে একটি উন্নয়নশীল দেশ হিসেবে গড়ে তোলার আশাবাদ ব্যক্ত করেন।</p>

<p>তিনি আরও বলেন, &ldquo;গণঅধিকার পরিষদের সঙ্গে বিএনপি জোট গঠন করে বিগত নির্বাচনে অংশ নিয়ে সরকার গঠন করেছে। বিএনপি সকল দলের অংশগ্রহণে একটি সুখী ও সমৃদ্ধ বাংলাদেশ গড়ে তুলতে সকলের সহযোগিতা কামনা করে।&rdquo;</p>