<p>রাজশাহী সিটি কর্পোরেশনের (রাসিক) সার্বিক কার্যক্রম সুষ্ঠুভাবে পরিচালনার লক্ষ্যে স্থানীয় সরকার (সিটি কর্পোরেশন) সংশোধন অধ্যাদেশ, ২০২৪ এর ধারা ২৫(ক)(২) মোতাবেক সরকার কর্তৃক গঠিত কমিটির ৯ম সভা অনুষ্ঠিত হয়েছে।&nbsp;</p>

<p>মঙ্গলবার (২৪ ফেব্রুয়ারি) নগর ভবনের সরিৎ দত্ত গুপ্ত সভাকক্ষে আয়োজিত সভায় সভাপতিত্ব করেন রাজশাহী বিভাগীয় কমিশনার ও রাজশাহী সিটি কর্পোরেশনের প্রশাসক ড. আ. ন. ম. বজলুর রশীদ।</p>

<p>সভায় গত বছরের ১০ ডিসেম্বর অনুষ্ঠিত গঠিত কমিটির ৮ম সভায় গৃহীত সিদ্ধান্তসমূহ পাঠ ও দৃঢ়ীকরণে আলোচনা, গত জানুয়ারি ২০২৬ তারিখে অনুষ্ঠিত নগর পরিকল্পনা ও উন্নয়ন স্থায়ী কমিটির ৪র্থ সভার বিভিন্ন প্রস্তাবাবলী পাঠ ও অনুমোদন করা হয়। সভায় এলজিসিআরআরপি প্রকল্পের আওতায় নির্মিত ক্ষতিগ্রস্ত সিডিসি ভবন মেরামত ব্যয় অনুমোদন, নগরীতে ভূমি ব্যবহার অনাপত্তি পত্র প্রদান সংক্রান্ত ফি আদায়, গ্যাস ও পানি সংযোগের জন্য রাস্তা কাটার বিষয়ে আলোচনা, হেরিটেজ আর্কাইভ রাজশাহীর পরিচালনার অনুদান চলমান রাখা, রিভিউ বোর্ডের চেয়ারম্যান ও সদস্যদের সম্মানী ভাতা বৃদ্ধির প্রস্তাব, সিটি কর্পোরেশন পরিচালিত সিডিসির কার্যক্রম, কেন্দ্রীয় উদ্যান ও চিড়িয়াখানার হরিণ অনুদান হিসেবে প্রদান এবং সিটি নার্সিং কলেজ বিষয়ে বিস্তারিত আলোচনা ও সিদ্ধান্ত গ্রহণ করা হয়।</p>

<p>সভায় রাসিকের প্রধান নির্বাহী কর্মকর্তা মো. রেজাউল করিম, নবনিযুক্ত সচিব মো. সোহেল রানা, এক্সিকিউটিভ ম্যাজিস্ট্রেট নয়ন কুমার সাহা, রাসিকের বিভিন্ন ওয়ার্ডের দায়িত্বপ্রাপ্ত কাউন্সিলর জেলা প্রশাসকের কার্যালয়ের স্থানীয় সরকার বিভাগের উপ-পরিচালক মো. জাকিউল ইসলাম, প্রাথমিক শিক্ষা রাজশাহীর উপ-পরিচালক মো. সানাউল্লাহ, রাজশাহী উন্নয়ন কর্তৃপক্ষের প্রধান নির্বাহী কর্মকর্তা মো. মশিউর রহমান, আরএমপি অতিরিক্ত উপ-পুলিশ কমিশনার মো. গাজিউর রহমান পিপিএম, নেসকোর তত্ত্বাবধায়ক প্রকৌশলী মো. মাহবুবুল আলম চৌধুরী, গণপূর্ত অধিদপ্তরের তত্ত্বাবধায়ক প্রকৌশলী ফ্যান্সিস আশিষ ডিকস্তা, পরিবেশ অধিদপ্তরের উপ-পরিচালক মোসা. তাছমিনা খাতুন, মাধ্যমিক ও উচ্চ শিক্ষা রাজশাহী উপ-পরিচালক মোহা. আবদুর রশিদ, স্থানীয় সরকার প্রকৌশল অধিদপ্তরের তত্ত্বাবধায়ক প্রকৌশলী মো. মোস্তাক আহমদ, ওয়াসার উপ-ব্যবস্থাপনা পরিচালক মো. তৌহিদুর রহমান, রাসিকের তত্ত্বাবধায়ক প্রকৌশলী মো. খায়রুল বাকের, প্রধান পরিচ্ছন্ন কর্মকর্তা শেখ মো. মামুন, তত্ত্বাবধায়ক প্রকৌশলী (ভারঃ) আহমদ আল মঈন, প্রধান রাজস্ব কর্মকর্তা আবু সালেহ মো. নূর-ঈ-সাঈদ, বাজেট কাম হিসাব রক্ষণ কর্মকর্তা শফিকুল ইসলাম খান, প্রধান স্বাস্থ্য কর্মকর্তা ডা. এফ. এ. এম আঞ্জুমান আরা বেগম সংশ্লিষ্ট বিভাগ ও শাখার কর্মকর্তাবৃন্দ উপস্থিত ছিলেন।</p>