<p>পটুয়াখালীর বাউফলে রাজনীতিতে নতুন আলোচনার জন্ম দিয়েছেন জামায়াতে ইসলামীর এমপি প্রার্থী ড. শফিকুল ইসলাম মাসুদ। তিনি নির্বাচিত হলে বিএনপির মনোনয়নবঞ্চিত দুই প্রভাবশালী নেতা&mdash;বিএনপির জাতীয় নির্বাহী কমিটির সদস্য ইঞ্জিনিয়ার আলহাজ একেএম ফারুক আহমেদ তালুকদার এবং কেন্দ্রীয় সহ-দফতর সম্পাদক মুনির হোসেনের পরামর্শ ও উন্নয়ন পরিকল্পনা অনুযায়ী কাজ করার ঘোষণা দিয়েছেন।&quot;</p>

<p>শনিবার (১০ জানুয়ারী) রাত ৯টার দিকে উপজেলার বগার রাজনগরের ৪ নম্বর ওয়ার্ডে শহীদ শরিফ ওসমান হাদীর স্মরণে আয়োজিত দোয়া অনুষ্ঠানে তিনি এ ঘোষণা দেন। তার এই বক্তব্যের ভিডিও সামাজিক যোগাযোগমাধ্যমে ছড়িয়ে পড়লে বিষয়টি নিয়ে রাজনৈতিক অঙ্গনে ব্যাপক আলোচনা শুরু হয়।&quot;</p>

<p>ভিডিও বক্তব্যে ড. শফিকুল ইসলাম মাসুদ বলেন, &ldquo;আল্লাহ যদি আমাকে কবুল করেন এবং জনগণ আমাকে সমর্থন দেন, তাহলে শ্রদ্ধাভাজন মনির হোসেন ভাইয়ের অভিজ্ঞতা, দক্ষতা ও যোগ্যতা কাজে লাগিয়ে বাউফলকে এগিয়ে নিয়ে যাবো। পাশাপাশি ইঞ্জিনিয়ার আলহাজ একেএম ফারুক আহমেদ তালুকদার একজন সফল ব্যবসায়ী&mdash;তার অভিজ্ঞতা ও পরামর্শ কাজে লাগিয়ে বাউফলের অর্থনৈতিক সমৃদ্ধিতে ভূমিকা রাখবো।&rdquo;</p>

<p>তিনি আরও বলেন, &ldquo;এছাড়াও আল্লাহ যদি আমাকে কবুল করেন তাহলে আমি সাবেক এমপি শহিদুল আলম তালুকদারের অভিজ্ঞতা ও দিকনির্দেশনাও কাজে লাগাতে চাই। ইনশাল্লাহ, এতে বাউফলের সার্বিক উন্নয়ন আরও বেগবান হবে।&rdquo;</p>

<p>ড. শফিকুল ইসলাম মাসুদের বক্তব্য সামাজিক যোগাযোগমাধ্যমে ছড়িয়ে পড়ার পর নেটিজেনদের একটি বড় অংশ বিষয়টিকে ইতিবাচকভাবে ব্যাখ্যা করছেন। তাদের মতে, এ বক্তব্য রাজনৈতিক শিষ্টাচার, অভিজ্ঞতার প্রতি শ্রদ্ধা এবং বাউফলের উন্নয়নকে অগ্রাধিকার দেওয়ার একটি স্পষ্ট বার্তা বহন করে।&quot;</p>

<p>নেটিজেন কনকদিয়া ইউনিয়নের রাশেদ মাহমুদ বলেন, ড. মাসুদের বক্তব্যে দলীয় সংকীর্ণতা নয়, বরং বাস্তবভিত্তিক উন্নয়ন ভাবনার প্রতিফলন দেখা গেছে। তিনি মনে করেন, অভিজ্ঞ রাজনীতিবিদদের পরামর্শ কাজে লাগানোর মানসিকতা থাকলে বাউফলের সার্বিক উন্নয়ন ত্বরান্বিত হবে।&#39;</p>

<p>এ বিষয়ে দাশপাড়া ইউনিয়নের সাইফুল ইসলাম শুভ বলেন, একজন প্রার্থী যখন নিজের সীমাবদ্ধতা স্বীকার করে অভিজ্ঞদের পরামর্শ নেওয়ার কথা বলেন, তখন সেটিকে দুর্বলতা নয় বরং নেতৃত্বের পরিপক্বতা হিসেবে দেখা উচিত। তার মতে, এই মনোভাব রাজনীতিতে ইতিবাচক পরিবর্তন আনতে পারে।&#39;</p>

<p>নেটিজেন বাউফল পৌরসভার মোস্তাফিজুর রহমান ব্যাখ্যা করেন, ইঞ্জিনিয়ার একেএম ফারুক আহমেদ তালুকদারের মতো সফল ব্যবসায়ীর অভিজ্ঞতা কাজে লাগানোর ঘোষণা বাউফলের অর্থনৈতিক উন্নয়নের প্রতি বাস্তবমুখী দৃষ্টিভঙ্গিরই বহিঃপ্রকাশ। এতে কর্মসংস্থান ও বিনিয়োগ বাড়ার সম্ভাবনা তৈরি হতে পারে বলে তিনি মনে করেন।&#39;</p>

<p>অন্যদিকে ধুলিয়া ইউনিয়নের নাজমুল হাসান তুহিন বলেন, ড. মাসুদের বক্তব্যে রাজনৈতিক বিভাজনের পরিবর্তে সমন্বয়ের বার্তা রয়েছে। বিএনপি ও অন্যান্য ধারার অভিজ্ঞ নেতাদের জ্ঞান কাজে লাগানোর চিন্তা একটি উন্নয়নকেন্দ্রিক রাজনীতির ইঙ্গিত দেয় বলে তিনি ব্যাখ্যা করেন।&#39;</p>

<p>নেটিজেন দাশপাড়ার ইমরান হোসেন মনে করেন, সাবেক এমপি শহিদুল আলম তালুকদারের অভিজ্ঞতা কাজে লাগানোর ঘোষণার মাধ্যমে ড. মাসুদ অতীতের অভিজ্ঞতা ও বর্তমানের বাস্তবতার মধ্যে সেতুবন্ধন তৈরি করতে চেয়েছেন। তার মতে, এই দৃষ্টিভঙ্গি থাকলে বাউফলের প্রশাসনিক ও সামাজিক উন্নয়ন আরও সুসংগঠিত হবে।&#39;</p>

<p>উল্লেখ্য, বাংলাদেশ জামায়াতে ইসলামী মনোনীত পটুয়াখালী-২ বাউফল আসনের এমপি প্রার্থী ড. শফিকুল ইসলাম মাসুদ। তিনি বাউফল উন্নয়ন ফোরাম ও বাউফল ফাউন্ডেশনের চেয়ারম্যান। এছাড়া জামায়াতের ঢাকা মহানগরী দক্ষিণের সেক্রেটারি এবং কেন্দ্রীয় সূরা ও কর্মপরিষদ সদস্য হিসেবে রাজনীতি করছেন ড.মাসুদ।&#39;</p>

<p>&nbsp;</p>

<p><em>কাওছার/এদিন</em></p>