<p>সোনারগাঁও ইউনিভার্সিটি ও বাংলাদেশ অ্যাক্রেডিটেশন কাউন্সিল (BAC) যৌথ উদ্যোগে &lsquo;Preparation for Accreditation: Documentation and Evidence&rsquo; শীর্ষক কর্মশালা সোনারগাঁও ইউনিভার্সিটির অডিটরিয়ামে অনুষ্ঠিত হয়েছে।&nbsp;</p>

<p>কর্মশালাটি BAC কর্তৃক আয়োজিত হয় এবং ইনস্টিটিউশনাল কোয়ালিটি অ্যাস্যুরেন্স সেল (IQAC)-এর সহযোগিতায় সোনারগাঁও ইউনিভার্সিটি বাস্তবায়ন করেছে। কর্মশালাটিতে আর্থিক সহযোগিতা করে HEAT Project UGC। কর্মশালায় উচ্চশিক্ষার মানোন্নয়ন, শিক্ষা কার্যক্রমকে আরও কার্যকর ও পেশাদারভাবে পরিচালনা এবং অ্যাক্রেডিটেশন প্রক্রিয়ায় সঠিক ডকুমেন্টেশন ও প্রমাণ সংরক্ষণের গুরুত্ব নিয়ে আলোচনা করা হয়। শিক্ষকদের বিভিন্ন প্রশ্নের উত্তর দিয়ে করণীয় বিষয়ে দিকনির্দেশনা প্রদান করা হয়, যা তাদের পেশাগত দক্ষতা বৃদ্ধি করবে।&nbsp;</p>

<p>কর্মশালায় প্রধান অতিথি ছিলেন- বাংলাদেশ অ্যাক্রেডিটেশন কাউন্সিল (BAC)-এর চেয়ারম্যান প্রফেসর ড. মেসবাহউদ্দিন আহমেদ, বিশেষ অতিথি ছিলেন সোনারগাঁও ইউনিভার্সিটির উপাচার্য (ভারপ্রাপ্ত) প্রফেসর ড. মোহাম্মদ একরামুল ইসলাম, এবং অনুষ্ঠানের সভাপতিত্ব করেন BAC-এর পূর্ণকালীন সদস্য প্রফেসর ড. এস. এম. কবির।</p>

<p><img alt="" height="1066" src="https://admin.dailyadin.com/uploads/January2026/WhatsAppImage2026-01-08at102322-202601081043432190667271.jpeg" width="1600" /></p>

<p>এছাড়াও উপস্থিত ছিলেন- BAC-এর সচিব প্রফেসর এ.কে.এম. মুনিরুল ইসলাম, পরিচালক প্রফেসর নাসির উদ্দীন আহম্মেদ, ইউনিভার্সিটির উপ-উপাচার্য প্রফেসর বুলবুল আহমেদ, নৌ স্থাপত্য ও সামুদ্রিক প্রকৌশল বিভাগের প্রধান প্রফেসর খবিরুল হক চৌধুরী, মেকানিক্যাল ইঞ্জিনিয়ারিং বিভাগের প্রধান ও ইনস্টিটিউশনাল কোয়ালিটি অ্যাস্যুরেন্স সেল (IQAC)-এর পরিচালক প্রফেসর মো. মোস্তফা হোসেন এবং বিভিন্ন অনুষদের ডিন, বিভাগীয় প্রধান ও ইউনিভার্সিটির শিক্ষকবৃন্দ। কর্মশালাটি সঞ্চালনায় ছিলেন ব্যবসায় প্রশাসন বিভাগের সহযোগী অধ্যাপক ও প্রধান ড. মো. মাসুদ রানা।</p>

<p>প্রধান অতিথি বলেন, &lsquo;কোয়ালিটি অ্যাস্যুরেন্স মানে আমাদের কাছে কিছু মানদণ্ড আছে, কিন্তু তা ধারাবাহিকভাবে উন্নত করতে হবে। আউটকাম-বেসড এডুকেশন (OBE) কারিকুলাম শিক্ষার্থীদের দক্ষ ও গুণসম্পন্ন নাগরিক হিসেবে গড়ে তুলতে ডিজাইন করা হয়েছে। সাফল্যের প্রকৃত মাপকাঠি হলো শিক্ষার্থীরা কতটা শিখেছে, শুধুমাত্র আমরা যা শিখিয়েছি তা নয়।&rsquo;</p>