<p>ত্রয়োদশ জাতীয় সংসদ নির্বাচনে &lsquo;হাতপাখা&rsquo; প্রতীক নির্বাচিত হতে পারলে দেশের সাধারণ মানুষের মুখে হাসি ফুটবে বলে আশাবাদ ব্যক্ত করেছেন ইসলামী আন্দোলন বাংলাদেশের আমির মুফতি সৈয়দ মুহাম্মদ রেজাউল করীম।</p>

<p>রোববার (২৫ জানুয়ারি) বিকেলে ময়মনসিংহের ফুলবাড়ীয়া উপজেলায় পশু হাসপাতাল মোড়ে এক নির্বাচনি&nbsp;পথসভায় প্রধান অতিথির বক্তব্যে তিনি এসব কথা বলেন।</p>

<p>ময়মনসিংহ-৬ (ফুলবাড়ীয়া) আসনের দলীয় প্রার্থীর সমর্থনে আয়োজিত এই পথসভায় চরমোনাই পীর জানান, নির্বাচনে অনেক দল অংশ নিলেও কেবল ইসলামী আন্দোলন বাংলাদেশই ইসলামের নীতি ও আদর্শের মাধ্যমে ইনসাফ বা ন্যায়বিচার প্রতিষ্ঠার লক্ষ্য নিয়ে কাজ করছে।&nbsp;</p>

<p>তিনি আশাবাদ ব্যক্ত করে বলেন, &lsquo;আগামীতে &lsquo;হাতপাখা&rsquo; প্রতীক নির্বাচিত হতে পারলে দেশের সাধারণ মানুষের মুখে হাসি ফুটবে।&rsquo;</p>

<p>সভায় বিশেষ অতিথি হিসেবে উপস্থিত ছিলেন &lsquo;ফুলবাড়ীয়া&rsquo; আসনের &lsquo;হাতপাখা&rsquo; প্রতীকের প্রার্থী আলহাজ মুফতি নূরে আলম সিদ্দিকী।&nbsp;</p>

<p>এছাড়াও জেলা ও উপজেলা পর্যায়ের বিভিন্ন স্তরের নেতা ও কর্মীরা সভায় বক্তব্য রাখেন।</p>