<p>ফরিদপুরের সদরপুরে কাপড়ের রং ব্যবহার করে মিষ্টি তৈরি, ফুড কালার হিসাবে কাপড়ের রং বিক্রি ও ড্রাইভিং লাইসেন্স, রেজিস্ট্রেশন সার্টিফিকেট, হেলমেট ব্যতীত মোটরবাইক চালানো সহ একই বাইকে ৩ জন বসার অপরাধে ভোক্তা অধিকার সংরক্ষণ আইন ও সড়ক পরিবহন আইন অমান্যের দায়ে ৭ জনকে জরিমানা করেছে উপজেলা প্রশাসনের ভ্রাম্যমাণ আদালত।</p>

<p>বুধবার (০৪ মার্চ) সদর ইউনিয়নের সাড়ে সাতরশি এলাকায় বিকাল ৩টা থেকে সাড়ে ৪টা পর্যন্ত পরিচালিত অভিযানে এ জরিমানা করেন সদরপুর উপজেলার সহকারী কমিশনার (ভূমি) ও নির্বাহী ম্যাজিস্ট্রেট রিফাত আনজুম পিয়া।</p>

<p>ভ্রাম্যমাণ আদালত সূত্রে জানা যায়, উপজেলার সদর ইউনিয়নের সাড়ে সাতরশি বাজার এলাকায় মিষ্টির কারখানায় আমিত্তি বানাতে কাপড়ের রং ব্যবহৃত হচ্ছে। এসময় কাপড়ের রং ব্যবহারের অপরাধে ২জন মিষ্টি ব্যবসায়ীকে ও ফুড কালার হিসেবে কাপড়ের রং বিক্রির অপরাধে ২ জন মুদী দোকানীকে ভোক্তা অধিকার সংরক্ষণ আইন ২০০৯ অনুসারে ১৪ হাজার টাকা ও একই সাথে ড্রাইভিং লাইসেন্স, রেজিস্ট্রেশন সার্টিফিকেট, হেলমেট ব্যতীত মোটরসাইকেল চালানো এবং একই বাইকে ৩জন থাকার অপরাধে ২ জনকে সড়ক পরিবহন আইন ২০১৮ অনুসারে ২ হাজার টাকা অর্থদণ্ড প্রদান করা হয়।</p>

<p>সদরপুর উপজেলার সহকারী কমিশনার (ভূমি) ও নির্বাহী ম্যাজিস্ট্রেট রিফাত আনজুম পিয়া বলেন, রমজান মাসে দ্রব্যমূল্য সাধারণ মানুষের ক্রয়ক্ষমতার মধ্যে রাখতে ও কৃত্রিম সংকট রোধে<br />
প্রশাসনের এ ধরণের অভিযান নিয়মিত অব্যাহত থাকবে।</p>