<p>পটুয়াখালীর কলাপাড়ায় কালবৈশাখী ঝড়ে ক্ষতিগ্রস্ত ৫ পরিবার ও ১ টি মাদ্রাসা কর্তৃপক্ষকে ৯ বান্ডেল (প্রতি বান্ডেলে ৮ পিচ) ঢেউটিন এবং খাদ্য সহায়তা প্রদান করা হয়েছে।</p>

<p>বুধবার (২৯ এপ্রিল) দুপুরে উপজেলা পরিষদ প্রাঙ্গণে দুর্যোগ ব্যবস্থাপনা অধিদপ্তরের সহযোগিতায় এসব সামগ্রী বিতরণ করা হয়। এসময় উপজেলা নির্বাহী কর্মকর্তা কাউছার হামিদ ও উপজেলা প্রকল্প বাস্তবায়ন কর্মকর্তা মোকসেদুল আলম উপস্থিত ছিলেন।</p>

<p>কলাপাড়া উপজেলা প্রকল্প বাস্তবায়ন কর্মকর্তা মোকসেদুল আলম বলেন, মঙ্গলবার দুপুরে নীলগঞ্জ ইউনিয়নে কালবৈশাখী ঝড়ে পুরোপুরি ক্ষতিগ্রস্ত বসতঘরের মালিক নির্মল বিশ্বাস, বিমল বিশ্বাস, মন্নান বয়াতী ও অপূর্ব হাওলাদারকে ২ বান্ডেল করে টিন ও ১ প্যাকেট করে শুকনা খাবার প্রদান করা হয়।</p>

<p>এছাড়া চাকমাইয়া ইউনিয়নের আংশিক ক্ষতিগ্রস্থ নিশানবাড়িয়া আল-মদিনা হাফিজী মাদ্রাসা কর্তৃপক্ষকে ১ বান্ডেল টিন এবং মরিয়ম বেগমকে ২ প্যাকেট শুকনা খাবার প্রদান করা হয়।</p>