<p>উপমহাদেশের কৃষকসমাজের ন্যায্য অধিকার ও সামাজিক ন্যায়বিচারের প্রশ্নে এক ঐতিহাসিক স্লোগান হিসেবে উচ্চারিত হয়েছিল শেরে বাংলা এ কে ফজলুল হকের এই বাণী। এর মূল তাৎপর্য হলো- যে কৃষক জমি চাষ করে, শ্রম দেয় এবং উৎপাদন ঘটায়, সেই প্রকৃতপক্ষে জমির অধিকারী হওয়ার যোগ্য।</p>

<p>এই উক্তি জমিদারি প্রথা ও শোষণমূলক ভূমিব্যবস্থার বিরুদ্ধে কৃষকের ন্যায্য অধিকারের দাবিকে শক্তভাবে তুলে ধরে। এখানে &lsquo;লাঙ্গল&rsquo; প্রতীক হয়ে উঠেছে কৃষকের শ্রম, ঘাম ও উৎপাদনের আর &lsquo;জমি&rsquo; অর্থনৈতিক নিরাপত্তা ও সামাজিক মর্যাদার প্রতীক। অর্থাৎ, শ্রমই মালিকানার ভিত্তি এই মানবিক ও অর্থনৈতিক ন্যায়বোধের ঘোষণা এতে প্রতিফলিত হয়েছে।</p>

<p>শেরে বাংলা ফজলুল হক ছিলেন বাংলার কৃষক-জনতার কণ্ঠস্বর। তাঁর রাজনৈতিক দর্শনের কেন্দ্রে ছিল গ্রামীণ মানুষ, বিশেষত কৃষকের মুক্তি ও মর্যাদা এটি শ্রমের মর্যাদা, ন্যায্য অধিকার ও সামাজিক ন্যায় প্রতিষ্ঠার এক চিরন্তন ঘোষণা।</p>