<p>ময়মনসিংহ শহরতলীর&nbsp; দিঘারকান্দা এলাকায় পুলিশকে মারধর করে একটি মামলার এজাহারভুক্ত এক আসামিকে হ্যান্ডকাপসহ ছিনিয়ে নেওয়ার অভিযোগ উঠেছে। এসময় পুলিশের এসআইসহ চার সদস্য আহত হয়েছে। এ ঘটনায় পুলিশ অভিযান চালিয়ে ছিনতাই হওয়ায় আসামির বাবা মো: সাগর আলীসহ দুইজনকে আটক করেছে।&nbsp;<br />
&nbsp; &nbsp;<br />
মঙ্গলবার (১৩ জানুয়ারি) দুপুরে নগরীর ২৫ নম্বর ওয়ার্ডের দিঘারকান্দা ফিসারি মোড় এলাকায় এই দুর্ধষ ঘটনাটি ঘটে।&nbsp;&nbsp;<br />
পুলিশ জানায়, শহরতলীর&nbsp; দিঘারকান্দা এলাকায় এজাহারভুক্ত আসামি আরিফুল ইসলামের বিরুদ্ধে মো: রাসেল নামের স্থানীয় এক ব্যক্তির ওপর স্বশস্ত্র হামলা চালিয়ে মারাত্মক আহত করার ঘটনায় গত কয়েকদিন আগে কোতোয়ালি মডেল থানায় একটি মামলা দায়ের হয়। বর্তমানে ভিকটিম রাসেল ঢাকাস্থ পঙ্গু হাসপাতালে চিকিৎসাধীন রয়েছেন। ওই মামলায় ছিনতাই হওয়া আরিফুল ইসলাম এজাহারভুক্ত আসামি।&nbsp;&nbsp;</p>

<p>কোতোয়ালি মডেল থানার ভারপ্রাপ্ত কর্মকর্তা (ওসি) মো: নাজমুস সাকিব বলেন, ওই মামলার তদন্ত কর্মকর্তা ও কোতোয়ালি মডেল থানার উপপরিদর্শক (এসআই) ফরিদ আহমদের নেতৃত্বে পুলিশের একটি দল ঘটনার সময় আরিফুল ইসলামকে মঙ্গলবার দুপুরে গ্রেপ্তার করে। এ সময় আসামির সহযোগীরা তাদের ওপর স্বশস্ত্র হামলা চালিয়ে আরিফুল ইসলামকে ছিনিয়ে নেয়। এসময় আসামীর স্বজনদের হাতে আহত হন পুলিশের চার সদস্য। পরে এ ঘটনার খবর পেয়ে প্রশাসনের বিভিন্ন বাহিনীর সদস্যরা ঘটনাস্থলে গিয়ে পরিস্থিতি নিয়ন্ত্রণ করে।&nbsp; পুলিশ অভিযান চালিয়ে ছিনিয়ে নেয়া আসামির বাবা সাগর আলীসহ দুইজনকে আটক করেছে।&nbsp; &nbsp;পুলিশ ছিনিয়ে নেয়া আসামী আরিফসহ অভিযুক্তদের আটকের চেষ্টা করছে।</p>

<p>&nbsp;</p>

<p><br />
<em>কাওছার/ন্যাশনাল/এদিন</em></p>