<p>&lrm;ফরিদপুরের সদরপুর উপজেলায় অবৈধভাবে ড্রেজার মেশিন দিয়ে বালু উত্তোলনের অপরাধে দুই ব্যক্তিকে ৫০ হাজার টাকা করে মোট ১ লক্ষ টাকা জরিমানা করেছে উপজেলা প্রশাসনের ভ্রাম্যমাণ আদালত।<br />
&lrm;<br />
&lrm;রবিবার (১৯ এপ্রিল) বিকেল ৪টা থেকে সন্ধ্যা ৭টা পর্যন্ত উপজেলার চরবিষ্ণুপুর ইউনিয়নের হানিফের ডাংগী কোল ও আকোটেরচর ইউনিয়নের কালাম শেখের ডাংগী এলাকায় উক্ত অভিযান পরিচালনা করেন উপজেলা সহকারী কমিশনার (ভূমি) ও এক্সিকিউটিভ ম্যাজিস্ট্রেট রিফাত আনজুম পিয়া। এসময় উপজেলা ভূমি অফিসের অফিস সহকারী কাম কম্পিউটার মুদ্রাক্ষরিক মো. কামাল হোসেন সহ সদরপুর থানা পুলিশের সদস্যরা উপস্থিত ছিলেন।</p>

<p>ভ্রাম্যমাণ আদালত সূত্রে জানা যায়, বাণিজ্যিক উদ্দেশ্যে অবৈধভাবে কৃষিজমি থেকে ডেজ্রার মেশিন দিয়ে মাটি খনন করে বালু উত্তোলনের অপরাধে &lsquo;বালুমহাল ও মাটি ব্যবস্থাপনা আইন, ২০১০&rsquo; সালের সংশ্লিষ্ট ধারা মোতাবেক দুই ব্যক্তিকে ৫০ হাজার টাকা করে মোট ১ লক্ষ টাকা জরিমানা করা হয়। &lrm;দন্ডপ্রাপ্ত ব্যক্তিরা হলেন&mdash; উপজেলার আকোটেরচর এলাকার কালাম শেখের ডাংগী এলাকার শেখ সমাদের ছেলে আবুল কালাম আজাদ (৫৫) ও চরবিষ্ণুপুর ইউনিয়নের রায়ের ডাংগী এলাকার শেখ কচিউদ্দিন ছেলে মো. লিটন শেখ (৪০)।</p>

<p>&lrm;এ বিষয়ে সদরপুর উপজেলা সহকারী কমিশনার (ভূমি) ও এক্সিকিউটিভ ম্যাজিস্ট্রেট রিফাত আনজুম পিয়া বলেন, আবাদি জমি রক্ষা ও জনস্বার্থে অবৈধ মাটি-বালু কাটার বিরুদ্ধে প্রশাসনের এ ধরনের অভিযান চলমান থাকবে।</p>