<p>ঝালকাঠির নলছিটিতে সুগন্ধা নদী ভাঙন রোধে কার্যকরী উদ্যোগের দাবিতে মানববন্ধন করেন নদী ভাঙনে ক্ষতিগ্রস্ত এলাকাবাসী।</p>

<p>শুক্রবার (১৬ জানুয়ারি) বিকালে উপজেলার কুলকাঠি ইউনিয়নে সুগন্ধা নদীর সরই পয়েন্ট তীরে এ মানববন্ধন অনুষ্ঠিত হয়। এতে অংশ নেন সরই ও বারইকরনের স্থানীয় বাসিন্দারা।</p>

<p>মানববন্ধনে বক্তারা বলেন, বছরের পর বছর ধরে নদী ভাঙনের কারণে শতশত পরিবার ঘরবাড়ি, জমিজমা ও জীবিকা হারাচ্ছে। অনেকেই একাধিকবার বসতভিটা হারিয়ে মানবেতর জীবনযাপন করছেন। অথচ এখন পর্যন্ত&nbsp; কোনো&nbsp; স্থায়ী সমাধানের উদ্যোগ নেয়া হয়নি।দ্রুত নদী ভাঙন রোধে&nbsp; ব্যবস্থা নেয়ার দাবি জানান তারা।</p>

<p>এসময় বক্তব্য রাখেন বারইকরন ওয়ার্ডের সাবেক ইউপি সদস্য খোকন হাওলাদার, সরই এলাকার বাসিন্দা শাহিন তালুকদার, আব্দুল কুদ্দুস, শাহজাহান তালুকদার, সোহরাব হোসেন, আব্দুল রশিদ মোল্লা, জালাল উদ্দীন খান শাহিন প্রমুখ।</p>

<p><br />
কাওছার/ন্যাশনাল/এদিন</p>