<p>বাংলাদেশ জাতীয়তাবাদী দল (বিএনপি) সরকার গঠন করায় পটুয়াখালীর দুমকিতে আনন্দ মিছিল ও বিজয় উল্লাস অনুষ্ঠিত হয়েছে।</p>

<p>মঙ্গলবার&nbsp;(১৭ ফেব্রুয়ারি) বিকালে দুমকি উপজেলা বিএনপি ও অঙ্গ সহযোগী সংগঠনের নেতৃত্বে এ কর্মসূচি পালন করা হয়।</p>

<p>মিছিলটি দুমকি উপজেলার প্রধান প্রধান সড়ক প্রদক্ষিণ করে। আনন্দ মিছিলে দলের নেতাকর্মীরা অংশগ্রহণ করেন।&nbsp;এ সময় উপস্থিত ছিলেন দুমকি উপজেলা বিএনপি&nbsp; সহ-সভাপতি ফারুক হাওলাদার, সাংগঠনিক সম্পাদক&nbsp; মেহেদী হাসান মিন্টু, &nbsp;উপজেলা যুবদলের আহ্বায়ক জসিম উদ্দিন হাওলাদার, উপজেলা স্বেচ্ছাসেবক দলের আহ্বায়ক সৈয়দ অহিদুজ্জামান, উপজেলা স্বেচ্ছাসেবক দলের&nbsp;সদস্য সচিব মাসুদ আলম মৃধা, উপজেলা শ্রমিকদলের আহ্বায়ক জাফর হাওলাদার, সদস্য সচিব ফারুক হাওলাদার, উপজেলা মৎস্য দলের সভাপতি হাবিবুর রহমান, সাধারণ সম্পাদক জাকির হোসেন।</p>

<p>মিছিল শেষে সংক্ষিপ্ত সমাবেশে বক্তারা বিএনপি সরকার গঠন করায় আনন্দ প্রকাশ করেন এবং দেশ পুনর্গঠনে ঐক্যবদ্ধভাবে কাজ করার অঙ্গীকার ব্যক্ত করেন।</p>