<p>পার্বতীপুর শহরে পুরাতন পৌরসভা সংলগ্ন তিন ব্যবসা প্রতিষ্ঠানের টিন কেটে দু:সাহসিক চুরির ঘটনা ঘটেছে। শুক্রবার দিবাগত রাতে বাবু এন্টারপ্রাইজ ও স্বপ্ন সুপার সপে সংঘটিত হয়। চোরের দল শহরের পুরাতন পৌরসভার সামনে বাবু এন্টারপ্রাইজের (সিনজেন্টা ঔষুধ কোম্পানী) ১৩ কাটুন এমিস্টার টপ, ব্যবসা প্রতিষ্ঠানের সিসিটিভি ক্যামেরা ডিভিআর, ক্যাবল তার ও স্বপ্ন সুপার শপের অফিস চুরি রুমের ড্রয়ার ভেঙ্গে কিছু টাকা এবং ডিভিআর চুরি করে নিয়ে যায়। পুরাতন পৌরসভা গেট সংলগ্ন মিনিষ্টার শো রুমের ব্যবস্থাপক আসাদুজামান রেহান জানান, শো রুমের বাইরে এসি&rsquo;র তার চুরি চেষ্টা করে।&nbsp;</p>

<p>এঘটনায় শনিবার (১৪ মার্চ) সকালে পার্বতীপুর মডেল থানায় স্বপ্ন সুপার সপে&rsquo;র ব্যবস্থাপক দয়াল চন্দ্র রায় একটি লিখিত অভিযোগ করনে। পার্বতীপুর মডেল থানার একদল পুলিশ শনিবার সকালে ঘটনাস্থল পরির্দশন করেছেন।&nbsp;</p>

<p>বাবু এন্টারপ্রাইজের মালিক জাহাঙ্গীর আলম বাবু বলেন, দোকানের টিন কেটে ১ লাখ ৬৯ হাজার ৫শ&rsquo; টাকার সিনজেন্টা ঔষুধ কোম্পানী&rsquo;র ১৩ কাটুন এমিস্টার টপ ও ১৫ হাজার টাকা মুল্যের সিসিটিভি ক্যামেরার ডিভিআর, ক্যাবল তার চুরি হয়েছে। দোকানে পাহারাদার ব্যবস্থা রয়েছে। তারপরও শহরে টহলরত পুলিশ থাকে। তারপরও পাশাপাশি তিনটি দোকানে চুরির ঘটনা দু:খজনক। &nbsp;</p>

<p>পার্বতীপুরে অবস্থিত স্বপ্ন সুপার শপ এর ব্যবস্থাপক দয়াল চন্দ্র রায় জানান, অফিস চুরি রুমের ড্রয়ার ভেঙ্গে টাকা ও সিসি ক্যামেরার ডিভিআর মেশিন চুরি করে নিয়ে যায়। এখানে ২ হাজার আইটেম প্রডাক্ট রয়েছে। আরও কি কি চুরি হয়েছে এই মর্হুতে বলা সম্ভব হচ্ছে না। এঘটনায় থানায় একটি লিখিত অভিযোগ করা হয়েছে।&nbsp;</p>

<p>এব্যাপারে পার্বতীপুর মডেল থানার ভারপ্রাপ্ত কর্মকর্তা (ওসি) আ: ওয়াদুদ বলেন, থানায় চুরি বিষয়ে একটি অভিযোগ পেয়েছি। সকালে ঘটনাস্থল পরির্দশন করা হয়। শহরে পুলিশ টহল আরও জোরদার করা হবে। &nbsp;<br />
&nbsp;</p>