<p>শুরু থেকে আলোচনায় থাকা বিনোদনের মেজাজে বানানো গুরুগম্ভীর রাজনৈতিক ঘরানার সিনেমা &lsquo;ওয়ান ব্যাটল আফটার অ্যানাদার&rsquo; ঝড় তুলল অস্কার মঞ্চে।&nbsp;চলচ্চিত্র জগতের সবচেয়ে বড় সম্মান বলে বিবেচিত ৯৮তম অ্যাকাডেমি অ্যাওয়ার্ডসের জিতল পল টমাস অ্যান্ডারসনের &lsquo;ওয়ান ব্যাটল আফটার অ্যানদার&rsquo; সিনেমাটি।</p>

<p>যুক্তরাষ্ট্রের লস অ্যাঞ্জেলেসের ডলবি থিয়েটারে রোববার সন্ধ্যায় অস্কারের জমকালো আসরে এই পুরস্কার ঘোষণা করা হয়। অস্কারের আসর সঞ্চালনা করেন যুক্তরাষ্ট্রের জনপ্রিয় কমেডিয়ান কোনান ও&rsquo;ব্রায়েন। শুরুতেই তিনি বলেন, &lsquo;এবারের অস্কার হতে যাচ্ছে রাজনৈতিক&rsquo;।</p>

<p>সেরা সিনেমা, সেরা নির্মাতাসহ ৬ শাখায় অস্কার জিতে নিয়ে নিয়েছে যুক্তরাষ্ট্রের শাসনব্যবস্থাকে প্রশ্নের মুখে দাঁড় করিয়ে দেওয়া অভিনেতা লিওনার্দো ডিক্যাপ্রিও অভিনীত এই সিনেমাটি।</p>

<p>তবে সেরা অভিনেতার অস্কার ছিটকে যাওয়ায় বড় সম্ভাবনা থাকলেও দ্বিতীয়বার আর অস্কার জয় হল না ক্যাপ্রিওর। অস্কার পেতে ১৩ শাখায় মনোনয়ন পেয়েছিল এই সিনেমাটি।</p>

<p>&lsquo;ওয়ান ব্যাটল আফটার অ্যানাদার&rsquo; সেরা পরিচালকের পুরস্কার পেলেন পল টমাস অ্যান্ডারসন।</p>

<p>সেরা নির্মাতার পুরস্কার জিতে অ্যান্ডারসন বলেন, &ldquo;এই প্রাপ্তির জন্যআমাকে কঠোর পরিশ্রম করতে হয়েছে। আপনাদের ধন্যবাদ।&rdquo;</p>

<p>অ্যান্ডারসন বলের তার দলের সদস্যরা সম্মানিত, এই সম্মানের ভাগীদার হওয়ার জন্য।</p>

<p>রসিকতা করে অস্কারজয়ী এই নির্মাতা বলেন, &ldquo;কোনো কিছু পাওয়ার আগে আপনার মনে সন্দেহ থাকতে পারে যে আপনি এটার যোগ্য কী না। কিন্তু কোনো সন্দেহ নেই আমি অস্কার পেয়ে আনন্দিত।&rdquo;</p>

<p>তিনি বলেন, &lsquo;আমি বিশ্বাস করি মানুষের আস্থা-ভরসা ও বিশ্বাস আমার উপরে আছে।&rsquo;</p>

<p>সেরা অভিনেতা: ডিক্যাপ্রিও বা টিমোথি শ্যালামে নন, সব জল্পনার অবসান ঘটিয়ে অস্কারে সেরা অভিনেতা হলেন &lsquo;সিনার্স&rsquo; অভিনেতা মাইকেল বি জর্ডান।</p>

<p>রায়ান কুগলার পরিচালিত হরর ছবি &lsquo;সিনার্স&rsquo;&ndash;এ দ্বৈত চরিত্রে অভিনয়ের জন্য এ পুরস্কার পেলেন তিনি।</p>

<p>সিনার্স&rsquo; একদিকে এটি যেমন হরর সিনেমা, অন্যদিকে ব্লুজ সংগীতনির্ভর মিউজিক্যাল, আবার একই সঙ্গে গ্যাংস্টার থ্রিলার। অর্থাৎ ত্রিশের দশকের মিসিসিপিকে কেন্দ্র করে নির্মিত গভীর গবেষণাভিত্তিক ঐতিহাসিক ড্রামা হল &lsquo;সিনার্স&rsquo;।</p>

<p>সিনেমায় যমজ ভাইয়ের চরিত্রাভিনেতা মাইকেল বি. জর্ডান যেন নতুন করে নিজেকে আবিষ্কার করেছেন। তবু এই ছবিতে দ্বৈত চরিত্রে, স্মোকস্ট্যাক যমজ ভাই হয়ে নিজের জাত চিনিয়েছেন মাইকেল। শরীরী ভাষা ও কণ্ঠের সূক্ষ্ম পরিবর্তনের মাধ্যমে দুই ভাইকে আলাদা করে তুলেছেন নিজের দক্ষতায়।</p>

<p>পুরস্কার পেয়ে ছোট্ট কথায় মাইকেল বি. জর্ডান বলেন, &lsquo;তিনি হতবাক&rsquo;। পুরস্কার হাতে কৃষ্ণাঙ্গ অভিনয়শিল্পীদের প্রতি কৃতজ্ঞতা জানিয়ে মাইকেল বি. জর্ডান বলেন, &ldquo;তারা আমার আগে শুরু করেছিলেন বলেই আমি আজ এখানে আসতে পেরেছি।&rdquo;</p>