<p>পার্বতীপুরের মানবিক ও সামাজিক সংগঠন &lsquo;রক্তযোদ্ধা পার্বতীপুর সমাজকল্যাণ সংগঠন&rsquo;-এর উদ্যোগে দুস্থ ও অসহায় মানুষের মাঝে ঈদ উপহার সামগ্রী ও নগদ অর্থ বিতরণ করা হয়েছে।</p>

<p>বৃহস্পতিবার (১৯ মার্চ) বিকেলে পার্বতীপুর উপজেলা শহরের গুলপাড়া এলাকায় সংগঠনের নিজস্ব কার্যালয়ে উপহার বিতরণ অনুষ্ঠানের আয়োজন করা হয়।</p>

<p>অনুষ্ঠানে প্রধান অতিথি হিসেবে উপস্থিত ছিলেন, দিনাজপুর-৫ (পার্বতীপুর-ফুলবাড়ী) আসনের সংসদ সদস্য আলহাজ্ব এ জেড এম রেজওয়ানুল হক এমপি। প্রধান অতিথির বক্তব্যে তিনি সংগঠনের মানবিক কার্যক্রমের ভূয়সী প্রশংসা করেন এবং আগামীতে এই সংগঠনের সকল ভালো কাজের সাথে ব্যক্তিগতভাবে শরিক হওয়ার দৃঢ় প্রতিশ্রুতি ব্যক্ত করেন।</p>

<p>সংগঠনের প্রতিষ্ঠাতা পরিচালক ও সভাপতি এরফান খান লাল এর সভাপতিত্বে অনুষ্ঠিত ঈদ উপহার বিতরণ অনুষ্ঠানে বিশেষ অতিথি হিসেবে উপস্থিত ছিলেন মনিহারী পট্টি ব্যবসায়ী সমিতির সভাপতি আশরাফুল আলম সরকার, বিশিষ্ট ধান ব্যবসায়ী আশরাফুল হক ও ইঞ্জিনিয়ার এ জেড এম আরিফুল হক রিয়েল।</p>

<p>পুরো অনুষ্ঠানটি সঞ্চালনা করেন, সংগঠনের সাধারণ সম্পাদক সিরাজুল ইসলাম রিমন।</p>