<p>ময়মনসিংহের হালুয়াঘাটে কৃষক হাবিবুর রহমান হত্যা মামলায় পাঁচ জনের যাবজ্জীবন কারাদন্ড দিয়েছেন আদালত। রবিবার (১২ এপ্রিল) দুপুরে অতিরিক্ত দায়রা জজ আদালত-১ এর বিজ্ঞ বিচারক মো. সামছুদ্দিন এই রায় ঘোষণা করেন। রায়ে- হালুয়াঘাট উপজেলার মোকামিয়া গ্রামের শুক্কুর আলী, হারেজ আলী, আমির আলী, জমির আলী ও হাতেম আলীকে যাবজ্জীবন কারাদন্ড ও প্রত্যেককে ১ লাখ টাকা জরিমানা অনাদায়ে আরো এক বছরের কারাদন্ড প্রদান করা হয়। &nbsp;</p>

<p>মামলার বিবরণে জানা যায়, হালুয়াঘাট উপজেলার মোকামিয়া গ্রামের কৃষক আহাম্মদ আলীর সাথে একই গ্রামের কৃষক শুক্কুর আলীর জমি সংক্রান্ত বিরোধ চলছিলো দীর্ঘদিন ধরে। এরই জেরে ২০১২ সালের ১৪ অক্টোবর বিকেলে শুক্কুর আলী, আমির আলী ও জমির আলীর নেতৃত্বে ২০/২৫ জন দ্য, ফালা, লাঠিসহ দেশীয় অস্ত্র নিয়ে আহাম্মদ আলীর স্ত্রী নুরুন্নাহারের স্বত্ত্ব দখলীয় জমিতে প্রবেশ করে ধান জোরপূর্বক কেটে নিয়ে যায়।</p>

<p>খবর পেয়ে আহাম্মদ আলীর স্ত্রী নূরুন্নাহারসহ তাদের বাড়ীর লোকজন বাঁধা দিতে আসলে উক্ত আসামীরা দ্য-ফালা ও দেশীয় অস্ত্র দিয়ে তাদের এলোপাতারি আঘাত করে নূরুন্নাহার, তাঁর নানী সুফিয়া খাতুন, মামা হবিবুর রহমান ও খলিলুর রহমানকে রক্তাক্ত জখম করে। এসময় নূরুন্নাহারের বাড়ীঘর কুপিয়ে ব্যাপক ক্ষতি সাধন করে এবং ঘরে থাকা নগদ অর্থ লুট করে নিয়ে যায় আসামীরা। পরে বাড়ীর লোকজন তাদের রক্তাক্ত অবস্থায় উদ্ধার করে হালুয়াঘাট উপজেলা স্বাস্থ্য কমপ্লেক্সে ভর্তি করে। মামলা দায়েরের ১০-১২ দিন পর চিকিৎসাধীন অবস্থায় নূরুন্নাহারের মামা হবিবুর রহমান মারা যান।</p>

<p>এঘটনায় নুরুন্নাহার বাদী হয়ে শুক্কুর আলী, হারেজ আলী, আমির আলী, জমির আলী ও হাতেম আলীসহ ২৫ জনের নাম উল্লেখ করে একটি হত্যা চেষ্ঠা মামলা দায়ের করে। মামলা দায়েরের ১০-১২ দিন পর চিকিৎসাধীন অবস্থায় নূরুন্নাহারের মামা হবিবুর রহমান মারা যান। এরপর পুলিশ তদন্ত শেষে হত্যা মামলার চার্জশীট প্রদান করে। দীর্ঘ সাক্ষ্য প্রমান শেষে রবিবার দুপুরে অতিরিক্ত দায়রা জজ আদালত-১ এর বিজ্ঞ বিচারক মো. সামছুদ্দিন ৫ জনকে যাবজ্জীবন কারাদন্দ এবং এ লক্ষ টাকা জরিমানা অনাদায়ে আরো এক বছরের কারদন্ড প্রদান করে এই রায় ঘোষণা করেন। বাকী ২০ আ্সামীকে বেকসুর খালাস প্রদান করেন।</p>