<p>পবিত্র ঈদকে কেন্দ্র করে হাজার হাজার ভ্রমন পিপাসু দর্শণার্থীদের উপচেপড়া ভিড়ে মুখর হয়ে ওঠেছে নরসিংদীর ড্রিম হলিডে পার্ক। ঈদ উপলক্ষে ব্যাপক প্রস্তুতি নিয়ে বর্ণিল সাজে সাজানো হয়েছে পার্কটিতে বিভিন্ন রকমের আকর্ষণীয় রাইড। দেশ-বিদেশে পরিচিত ঐতিহ্যবাহী অন্যরকম দৃষ্টিনন্দন ড্রিম হলিডে পার্কটি নরসিংদী সদর উপজেলার পাঁচদোনার চৈতাবতে অবস্থিত । বাংলাদেশি ভ্রমণ পিপাসুদের পাশাপাশি বিদেশি পর্যটকরা ড্রিম হলিডে পার্কে ঘুরতে এসে আনন্দন উপভোগ করেন।&nbsp;</p>

<p>এছাড়া দেশের বিভিন্ন স্থান থেকে আগত হাজার হাজার দর্শণার্থীর ভিড়ে মুখর হয়ে ওঠে ড্রিম হলিডে পার্কটি। ঈদ উদযাপনে বিভিন্ন পর্যটন ও বিনোদন কেন্দ্রে ঘুরতে ব্যস্ত সময় পাড় করছেন ভ্রমণ পিপাসুরা । নাগরিক কোলাহল থেকে স্বস্তি পেতে অনেকে আকর্ষণীয় বিনোদন কেন্দ্র নরসিংদীর ড্রিম হলিডে পার্কে । রাজধানী থেকে ৪২ কিলোমিটার দূরে আন্তর্জাতিক মানের এই বিনোদন কেন্দ্রটি গড়ে উঠেছে নরসিংদীর ড্রিম হলিডে পার্কটি । শিশু ও বড়দের নানা আকর্ষণীয় রাইডের পাশাপাশি ঈদ উপলক্ষে নতুন সংযোজন হেলিকপ্টার রেসকিউ। নতুন এই সংযোজন পার্কের এ বছর ঈদ বিনোদনকে আরো বাড়িয়ে তুলেছে।&nbsp;</p>

<p>এ ঈদে নতুন সংযোজিত হয়েছে কৃত্রিম নদী ও পাহাড়বেষ্টিত ড্রিম সাফারি পার্ক। রাইডের মধ্যে ড্রিম আই, ডাইনোসর অ্যাটাক ও সুইং কার। ঈদের দিন থেকেই মুখরিত হয়ে উঠেছে পার্কটি। অত্যাধুনিক কটেজ ও রেস্টুরেন্ট সুবিধা থাকায় অনেকে সপরিবারে ঈদ উদযাপন করতে এসেছে নরসিংদীর ড্রিম হলিডে পার্কে । ঈদের আনন্দ ভাগাভাগি করতে দেশের বিভিন্ন স্থান থেকে &nbsp;হাজার হাজার দর্শনথীরা &nbsp;নরসিংদীর এই বিনোদন কেন্দ্রে ছুটে আসছে নানা বয়সী নারী পুরুষ। তাদের সঙ্গে যোগ দিয়েছে চীন, থাইল্যান্ড, ইন্দোনেশিয়া ও পার্শ্ববর্তী ভারতের আগরতলা থেকে বিপুলসংখ্যক পর্যটক। ঈদ উপলক্ষে নতুন সংযোজন হেলিকপ্টার রেসকিউ বাড়িয়েছে দর্শণার্থীদের আগ্রহ।&nbsp;</p>

<p>এ ছাড়া এক কিলোমিটার দৈর্ঘ্যের কৃত্রিম নদী, পাহাড়, জীবজন্তু ও বনমানুষের দ্বীপ নিয়ে ড্রিম হলিডে সাফারি পার্ক সবার নজর কাড়ছে । দিনভর কেবল কার, অত্যাধুনিক সুইমিংপুল, রোলার কোস্টার, ডেমু ট্রেন, এয়ার বাইসাইকেল, জাম্পিং হর্স, এখানে এলেই দেখা মিলবে স্বপ্নের সেতুর উপর দিয়ে চলছে স্কাই ট্রেন। উৎসবের এই আড্ডায় পরিবার-পরিজন অনেকেই চড়ছেন প্যাডেল বোটে, ঘুরে ঘুরে দেখছেন ভূতের রাজ্য। এদিকে &nbsp;আইসপাহাড়সহ মজাদার সব ব্যতিক্রমী রাইডস উপভোগ করছেন ভ্রমন পিপাসু দর্শণার্থীরা। পুরনো ভূতের বাড়ি ঘিরেও আগ্রহ কম নয়। তবে এত কিছুর মধ্যে সবারই বেশি আকর্ষণ যেন ওয়াটার পার্ক ঘিরে। গানের তালে তালে ওয়াটার কিংডমে পানির ঢেউয়ে নেচে গেয়ে আনন্দ ফুর্তি করেন শিশু-কিশোর, তরুণ-তরুণীসহ সব বয়সের মানুষ। চলছে হৈহুল্লোড়, দাপাদাপি আর আনন্দ-চিৎকার। বোঝায় যাচ্ছে নগরের বাইরের এসে নরসিংদীর &nbsp;ড্রিম হলিডে পার্কে মনের আনন্দে চলছে ঈদ উদযাপন।</p>

<p>কুমিল্লা থেকে আনিসুর রহমান ঘুরতে এসে বলেন, বিভিন্ন ব্যস্ততার কারণে কোথাও যাওয়া হয় না। ঈদকে কেন্দ্র করে নরসিংদী ড্রিম হলিডে পার্কে এসেছি, অনেক ঘোরাঘুরি করেছি। বিভিন্ন রাইডে উঠেছি। সবকিছু মিলে অনেক ভালো লেগেছে। এখানকার পরিবেশটা অন্যরকম। এ দৃশ্য দেখলে সকলের প্রাণ জুডিয়ে যায়। স্বপ্নের টানেল পদ্মা সেতু সুইমিং পুল সবকটাতে উঠেছি। মনের ভেতরে অফুরন্ত খুশি অনুভব করেছি। মনোরম পরিবেশ দেখে মনের মধ্যে খুবই প্রশান্তি লাগছে যা বলে বুঝানো যাবে না,বিশেষ করে আমাদের ভূতের বাড়িটা অনেক ভালো লেগেছে।</p>

<p>ড্রিম হলিডে পার্ক এর ব্যবস্থাপক &nbsp;প্রবীর কুমার সাহা বলেন, বাংলাদেশের দূরদূরান্ত থেকে প্রতিদিন হাজার হাজার ভ্রমন পিপাসু দর্শণার্থী ঈদকে কেন্দ্র করে আমার পার্কে বেড়াতে এসে আনন্দ উপভোগ করছেন। বাংলাদেশ ছাড়াও দেশের বাহির থেকে পর্যটকরা ঘুরতে আসেন। সকলের কথা চিন্তা করে এই জায়গায় পর্যাপ্ত নিরাপত্তা ব্যবস্থা করা হয়েছে। দেশ-বিদেশের &nbsp;ভ্রমন পিপাসু দর্শণার্থীদের মনোরঞ্জন করার জন্য ও তাদের নতুন নতুন অভিজ্ঞতা দিয়ে আমার এই পার্ক সর্বদিক দিয়ে ব্যবপক প্রস্তুত গ্রহন করা হয়েছে।&nbsp;</p>

<p>উল্লেখ্য, প্রায় ৩শত বিঘা জমির ওপর নির্মিত এ পার্কটিতে ওয়াটার পার্ক, স্কাই ট্রেন, বুলেট ট্রেন, ওয়াটার বোট, রোলার কোস্টার, সুইং চেয়ার, স্পিডবোট ও ভূতের রাজ্যসহ ২৫টি রাইডে চড়ে উচ্ছ্বাস প্রকাশ করেন সব বয়সী ভ্রমন পিপাসু দর্শণার্থীরা। দর্শনার্থীরা ৩৫০ টাকার বিনিময়ে পার্কে প্রবেশ করছেন। এ ছাড়াও, রাইড প্রতি গুণতে হচ্ছে ৭০ টাকা থেকে শুরু করে ৫৫০ টাকা পর্যন্ত। প্রতিদিন সকাল ৯টা থেকে সন্ধ্যা ৬টা পর্যন্ত পার্কটি খোলা থাকছে ।</p>