<p>গাইবান্ধার সাঘাটা উপজেলার বোনারপাড়া রেলওয়ে স্টেশনের কাছে ট্রেনে কাটা পড়ে মহসিন আলী (৪২) নামে মানসিক ভারসাম্যহীন এক যুবকের মৃত্যু হয়েছে।&nbsp;</p>

<p>শনিবার (১৭ জানুয়ারি) সকালে রামসাগর এক্সপ্রেস ট্রেনে কাটা পড়ে নিহত হন তিনি।</p>

<p>নিহত মহসিন আলী জেলার গোবিন্দগঞ্জ উপজেলার হরিরামপুর ইউনিয়নের বুড়িরভিটা ফলগাছা গ্রামের আহম্মদ আলীর ছেলে।</p>

<p>প্রত্যক্ষদর্শীরা জানান, সকালে দিনাজপুরগামী রামসাগর এক্সপ্রেস ট্রেনটি বোনারপাড়া জংশন&nbsp;থেকে ছেড়ে যাবার সময় স্টেশনের উত্তর পাশে&nbsp;রাস্তা পার হওয়ার সময় মহসিন আলী ট্রেনের নিচে কাটা পড়েন। এতে ঘটনাস্থলেই তার মৃত্যু হয়।</p>

<p>বোনারপাড়া রেলওয়ে থানার উপ-পরিদর্শক লুৎফর রহমান জানান, &lsquo;পরিবারের পক্ষ থেকে কোন অভিযোগ না থাকায় আইনগত প্রক্রিয়া শেষে লাশ পরিবারের কাছে হস্তান্তর করা হয়েছে।&rsquo;</p>