<p>পররাষ্ট্র উপদেষ্টা মো. তৌহিদ হোসেন বলেছেন, সব বিষয়ে একমত না হতে পারলেও পরিবর্তনের জন্য মানুষ গণভোটে &lsquo;হ্যাঁ&rsquo; এর পক্ষে থাকবে।&nbsp;</p>

<p>মঙ্গলবার (২০ জানুয়ারি) দুপুরে ত্রয়োদশ জাতীয় সংসদ নির্বাচন ও গণভোট উপলক্ষ্যে পটুয়াখালী জেলা প্রশাসকের সম্মেলন কক্ষে জেলা পর্যায়ের কর্মকর্তাবৃন্দের সাথে মতবিনিময় সভায় তিনি এমন মন্তব্য করেন।&nbsp;</p>

<p>পররাষ্ট্র উপদেষ্টা বলেন, অন্তর্বর্তীকালীন সরকার নিরপেক্ষ সুষ্ঠু নির্বাচন চায় কিন্তু পরিবর্তনের স্বার্থে গণভোটে &lsquo;হ্যাঁ&rsquo; কে বিজয়ী করতে কাজ করছে। নির্বাচনে বিপুল সংখ্যক বিদেশী পর্যবেক্ষক উপস্থিত থাকবেন বলেও জানান তিনি।<br />
&nbsp;<br />
তিনি আরো বলেন, সরকারি কর্মকর্তা কর্মচারীদের কোন দলের প্রতি সমর্থন থাকতেই পারে কিন্তু কর্মক্ষেত্রে সেটি প্রকাশ করা যাবে না। নিরপেক্ষতা তাদের কাজ দিয়ে প্রমাণ করতে হবে।&nbsp;</p>

<p>জেলা প্রশাসক শহীদ হোসেন চৌধুরীর সভাপতিত্বে মতবিনিময় সভায় পুলিশ সুপার মো. আবু ইউসুফসহ নির্বাচন সংশ্লিষ্ট কর্মকর্তাবৃন্দ উপস্থিত ছিলেন।</p>