<p>তথ্য ও সম্প্রচার প্রতিমন্ত্রী ইয়াসের খান চৌধুরী এমপি বলেছেন, &ldquo;বর্তমান আধুনিক যুগে শিক্ষার পাশাপাশি খেলাধুলায় মনোযোগী হতে হবে। খেলাধুলার মনোযোগী হলে শুধু পরিবার ও দেশ নয় শিশুদের বিপথ থেকে ফিরিয়ে আনা সম্ভব। এই মাঠ থেকেই তৈরি হবে আগামীর জাতীয় পর্যায়ের খেলোয়াড় যারা বিশ্বমঞ্চে বাংলাদেশের লাল-সবুজ পতাকাকে তুলে ধরবে।&rdquo;</p>

<p>শুক্রবার (২৪ এপ্রিল) বিকেলে চন্ডিপাশা সরকারি উচ্চ বিদ্যালয়ের মাঠে ময়মনসিংহের নান্দাইল উপজেলা প্রাথমিক বিদ্যালয়ের গোল্ডকার্প ফুটবল টুর্নামেন্টের ফাইনাল খেলায় উদ্ধোধনে প্রধান অতিথি হিসেবে উপস্থিত থেকে এ কথা বলেন তিনি।&nbsp;</p>

<p>তথ্য ও সম্প্রচার প্রতিমন্ত্রী বলেন, &ldquo;বিএনপি সরকার অন্যান্য বিষয়ের পাশাপাশি খেলাধুলার ব্যাপারেও জোর দিয়েছে। ইতিমধ্যে প্রধানমন্ত্রী তারেক রহমান ক্রীড়াবিদদের আর্থিক নিরাপত্তা নিশ্চিত করতে &lsquo;ক্রীড়া কার্ড&rsquo; চালু করেছেন। এর মাধ্যমে ক্রীড়াবিদরা আর্থিকসহ নানান সুবিধা পাবেন। খেলাধূলার প্রসারে দেশের বিভিন্ন এলাকায় মিনি স্টেডিয়াম স্থাপনের উদ্যোগ গ্রহণ করেছেন।&rdquo;&nbsp;</p>

<p>নান্দাইল উপজেলা নির্বাহী কর্মকর্তা (ইউএনও) ফাতেমা জান্নাতের সভাপতিত্বে আরও বক্তব্য রাখেন, সহকারী কমিশনার (ভূমি) সালাহ উদ্দিন মাহমুদ, নান্দাইল মডেল থানার ভারপ্রাপ্ত কর্মকর্তা (ওসি) আজহারুল ইসলাম, উপজেলা বিএনপির জ্যৈষ্ঠ যুগ্ম-আহ্বায়ক মিজানুর রহমান লিটন, সদস্য সচিব এনামুল কাদির, যুগ্ম-আহ্বায়ক বাবু পল্লব রায়, পৌর বিএনপির ভারপ্রাপ্ত আহ্বায়ক নজরুল ইসলাম ফকির সদস্য সচিব রফিকুজ্জামান ভূঁইয়া মনিরসহ প্রমুখ।&nbsp;</p>