<p>পিরোজপুর সদর উপজেলায় মাদকদ্রব্য নিয়ন্ত্রণ আইন, ২০১৮ এর আওতায় মোবাইল কোর্ট পরিচালনা করে চারজনকে বিভিন্ন মেয়াদে কারাদণ্ড ও অর্থদণ্ড প্রদান করা হয়েছে। শনিবার (০২ মে) বিকেলে &nbsp;পরিচালিত এ অভিযানে মাদক সেবন ও সংরক্ষণের দায়ে তাদেরকে দন্ড দেওয়া হয়।&nbsp;</p>

<p>দণ্ডপ্রাপ্তদের মধ্যে রয়েছে উপজেলার উত্তর নামাজপুর এলাকার বাসিন্দা মুসা শেখের পুত্র মো. শাওন শেখ (২৮), তার কাছ থেকে এমফিটামিনযুক্ত ইয়াবা ট্যাবলেট সেবন ও সংরক্ষণের প্রমাণ পাওয়ায় তাকে ২৪ মাসের বিনাশ্রম কারাদণ্ড এবং ৫ হাজার টাকা অর্থদণ্ড দেওয়া হয়।</p>

<p>এছাড়া গাঁজা সেবন করে জনশৃঙ্খলা বিনষ্টের অভিযোগে পৌরসভার শেখ পাড়া এলাকার বাসিন্দা নাসির উদ্দিন শেখের পুত্র শাকিবুর রহমান মঈন (২০) কে ২ মাসের কারাদণ্ড ও ১ হাজার টাকা অর্থদণ্ড দেওয়া হয়।</p>

<p>একই অপরাধে শেখ পাড়া এলাকার মিলন শেখের পুত্র &nbsp;মো. জিন্নাহ শেখ (২০), আব্দুল্লাহ আল মামুন &nbsp;এর পুত্র মো. ইমতিয়াজ আহমেদ (১৯), উভয়কে ১ মাস করে বিনাশ্রম কারাদণ্ড ও ১ হাজার টাকা করে অর্থদণ্ড প্রদান করা হয়।</p>

<p>মোবাইল কোর্ট পরিচালনায় প্রসিকিউশন দাখিল করেন মাদকদ্রব্য নিয়ন্ত্রণ অধিদপ্তর, পিরোজপুরের পরিদর্শক বাপন সেন। কর্তৃপক্ষ জানিয়েছে, মাদকের বিরুদ্ধে এ ধরনের অভিযান অব্যাহত থাকবে।<br />
&nbsp;</p>