<p>জামালপুরের বকশীগঞ্জে বাঙালির অবিচ্ছেদ্য প্রাণের উৎসব বর্ষবরণ ও পয়লা বৈশাখ উদযাপিত হয়েছে।</p>

<p>মঙ্গলবার (১৪ এপ্রিল) উপলক্ষে উপজেলা প্রশাসনের পক্ষ থেকে সকালে উপজেলা পরিষদ সভাকক্ষে পান্তা ভাতের আয়োজন করা হয়।</p>

<p>এছাড়াও বৈশাখী শোভাযাত্রা বের করা হয়। শোভাযাত্রাটি উপজেলা চত্বর থেকে শুরু করে প্রধান সড়ক প্রদক্ষিণ করে।&nbsp;<br />
শোভাযাত্রায় নেতৃত্ব দেন উপজেলা নির্বাহী অফিসার মুরাদ হোসেন।</p>

<p>এ সময় উপজেলা বিএনপির সভাপতি মানিক সওদাগর, উপজেলা কৃষি কর্মকর্তা আমিনুল ইসলাম, উপজেলা প্রাণিসম্পদ কর্মকর্তা ডা. সাদিয়া আফরিন, উপজেলা বিএনপির সাধারণ সম্পাদক জাহিদুল ইসলাম প্রিন্স, বীর মুক্তিযোদ্ধা নওশেদ আলী, পৌর বিএনপির সাধারণ সম্পাদক শাকিল তালুকদার, ধানুয়া কামালপুর ইউপির ভারপ্রাপ্ত চেয়ারম্যান গোলাপ জামাল, মেরুরচর ইউনিয়নের ভারপ্রাপ্ত চেয়ারম্যান জাহিদুল ইসলাম মঞ্জু, বগারচর ইউনিয়নের ভারপ্রাপ্ত চেয়ারম্যান সোহেল রানা পলাশসহ বিভিন্ন দপ্তরের কর্মকর্তা, গণমাধ্যমকর্মী ও সুধী সমাজের প্রতিনিধিরা উপস্থিত ছিলেন।</p>

<p>পরে উপজেলা বিজয় মুক্ত মঞ্চে জাতীয় সঙ্গীত, গণসঙ্গীত, সাংস্কৃতিক অনুষ্ঠান ও বিভিন্ন প্রতিযোগিতায় বিজয়ীদের মাঝে পুরস্কার বিতরণ অনুষ্ঠিত হয়।</p>

<p>সাংস্কৃতিক অনুষ্ঠানে উপজেলা যুব উন্নয়ন কর্মকর্তা মাহবুবুর রহমানের সঞ্চালনায় এসময় স্বাগত বক্তব্য রাখেন উপজেলা কৃষি কর্মকর্তা আমিনুল ইসলাম।</p>

<p>পরে উপজেলা নির্বাহী অফিসার মুরাদ হোসেন সমাপনীর বক্তব্যের মাধ্যমে অনুষ্ঠানের সমাপ্ত ঘোষণা করেন।&nbsp;</p>