<p>কৃষি উন্নয়নের মাধ্যমে পুষ্টি ও খাদ্য নিরাপত্তা জোরদার করতে ভোলায় শুরু হয়েছে ৩দিন ব্যাপী কৃষি প্রযুক্তি ও পুষ্টি মেলা-২০২৬। মঙ্গলবার (২৮ এপ্রিল) ভোলা সদর উপজেলার কৃষক প্রশিক্ষণ হলরুমে এ মেলার উদ্বোধন করেন জেলা প্রশাসক ডা. শামীম রহমান।</p>

<p>কৃষি প্রযুক্তি ও পুষ্টি মেলায় ভোলা সদর উপজেলা কৃষি কর্মকতা মোঃ কামরুল হাসান এর সঞ্চালনায়।</p>

<p>এসময় গেস্ট অব অনার হিসেবে উপস্থিত ছিলেন জেলা পরিষদের প্রশাসক আলহাজ্ব গোলাম নবী আলমগীর এবং বিশেষ অতিথি পুলিশ সুপার মোঃ শহীদুল্লাহ কাওছার, পিপিএম (বার)।</p>

<p>অনুষ্ঠানে আরও উপস্থিত ছিলেন জেলা প্রাণিসম্পদ কর্মকর্তা মোঃ রফিকুল ইসলাম খান, জেলা মৎস্য কর্মকর্তা মোহাম্মদ ইকবাল হোসেন এবং কৃষি সম্প্রসারণ অধিদপ্তরের উপপরিচালক (ভারপ্রাপ্ত) ড. শামীম আহমেদ।</p>

<p>এ সময় বক্তারা বলেন, আধুনিক কৃষি প্রযুক্তির ব্যবহার বাড়িয়ে পুষ্টিসমৃদ্ধ খাদ্য উৎপাদন নিশ্চিত করতে এ ধরনের মেলা গুরুত্বপূর্ণ ভূমিকা রাখবে।<br />
আধুনিক কৃষি প্রযুক্তির ব্যবহার বৃদ্ধি এবং পুষ্টিসমৃদ্ধ খাদ্য উৎপাদন নিশ্চিত করতে এ ধরনের মেলা গুরুত্বপূর্ণ ভূমিকা রাখবে। তারা কৃষকদের নতুন প্রযুক্তি গ্রহণে আগ্রহী হওয়ার আহ্বান জানান।</p>

<p>অনুষ্ঠান আয়োজকরা বলেন, কৃষকদের মাঝে আধুনিক প্রযুক্তি ও পুষ্টি বিষয়ে সচেতনতা তৈরির লক্ষ্যেই এই মেলার আয়োজন করেছে কৃষি সম্প্রসারণ অধিদপ্তর।&nbsp;<br />
মেলায় বিভিন্ন আধুনিক কৃষি প্রযুক্তি প্রদর্শনের পাশাপাশি পুষ্টি বিষয়ক সচেতনতামূলক কার্যক্রম পরিচালনা করা হচ্ছে।</p>